Marko Asɛmpa 14:1-72\nAsɔfo bɔɔ pɔw sɛ wobekum Yesu (1, 2)\nOhwiee ngo huamhuam guu Yesu tirim (3-9)\nYuda yii Yesu mae (10, 11)\nTwam a etwa to no (12-21)\nAwurade Anwummere Aduan no (22-26)\nYesu kae sɛ Petro bɛka sɛ onnim no (27-31)\nYesu kɔbɔɔ mpae wɔ Getsemane (32-42)\nWɔkyeree Yesu (43-52)\nWodii n’asɛm wɔ Sanhedrin no anim (53-65)\nPetro kae sɛ onnim Yesu (66-72)\n14 Ná aka nnanu ama Twam+ ne Paanoo a Mmɔkaw* Nnim Afahyɛ+ no adu.+ Ná asɔfo mpanyin ne akyerɛwfo no rehwehwɛ nyansakwan bi afa so akyere no akum no;+ 2 na wɔkae sɛ: “Ɛnsɛ sɛ ɛyɛ afahyɛ no ase; anyɛ saa a ɔmanfo no bɛyɛ basabasa.” 3 Na bere a Yesu wɔ Simon kwatani no fi wɔ Betania redidi* no, ɔbea bi de alabasta toa a ngo huamhuam wom bae, nardo ngo huamhuam papa bi a ne bo yɛ den paa. Ɔbɔɔ alabasta toa no, na ofii ase hwiee ngo huamhuam no guu Yesu tirim.+ 4 Ɛnna ebinom bo fuwii, na wɔkeka kyerɛɛ wɔn ho sɛ: “Adɛn nti na wɔasɛe ngo huamhuam yi saa? 5 Anka wobetumi atɔn ngo huamhuam yi agye bɛboro denare* 300 na wɔde sika no ama ahiafo!” Na wɔn bo fuw* ɔbea no paa. 6 Ɛnna Yesu kae sɛ: “Munnyaa no. Adɛn nti na mopɛ sɛ mohaw no? Adepa na wayɛ ama me.+ 7 Ahiafo de, wɔwɔ mo nkyɛn daa,+ na bere biara a mopɛ no, mubetumi ayɛ wɔn papa, na me de, ɛnyɛ daa na mɛwɔ mo nkyɛn.+ 8 Wayɛ nea obetumi; wadi kan ahwie ngo huamhuam agu me ho de asiesie me nipadua ama da a wobesie me.+ 9 Nokwarem mereka akyerɛ mo sɛ, baabiara a wɔbɛka asɛmpa no wɔ wiase nyinaa no,+ nea ɔbea yi ayɛ yi nso, wɔbɛka de akae no.”+ 10 Na Yuda Iskariot a ɔyɛ Dumien no mu baako no kɔɔ asɔfo mpanyin no nkyɛn sɛnea ɛbɛyɛ a obeyi no ama wɔn.+ 11 Bere a wɔtee no, wɔn ani gyei paa, na wɔhyɛɛ no bɔ sɛ wɔbɛma no dwetɛ sika.+ Enti ofii ase hwehwɛɛ ɔkwan a ɔbɛfa so ayi no ama. 12 Na da a edi kan a wodi Paanoo a Mmɔkaw Nnim,+ a wɔde Twam aboa no bɔ afɔre no,+ n’asuafo no bisaa no sɛ: “Ɛhe na wopɛ sɛ yekosiesie ma wo na wudi Twam no?”+ 13 Ɛnna ɔsomaa n’asuafo no mu baanu, na ɔka kyerɛɛ wɔn sɛ: “Monkɔ kurow no mu, na ɔbarima bi a ɔso ahina behyia mo. Munni n’akyi, + 14 na baabiara a ɔbɛkɔ akowura no, mummisa ofiwura no sɛ, ‘Ɔkyerɛkyerɛfo no se: “Ahɔhodan a me ne m’asuafo bedi Twam no wom no, ɛhe na ɛwɔ?”’ 15 Na ɔbɛkyerɛ mo abansoro dan kɛse bi a wɔasiesie mu ayɛ hɔ kama. Monyɛ Twam no ho ntotoe wɔ hɔ mma yɛn.” 16 Na asuafo no siim kɔɔ kurow no mu, na wokohuu nea ɔka kyerɛɛ wɔn no pɛpɛɛpɛ, na wɔyɛɛ Twam no ho ntotoe. 17 Na eduu anwummere no, ɔne Dumien no+ bae. 18 Na bere a wɔtete pon ho redidi no, Yesu kae sɛ: “Nokwarem mereka akyerɛ mo sɛ, mo a mo ne me redidi yi mu baako beyi me ama.”+ 19 Wɔn werɛ fii ase howee, na wobisaa no mmaako mmaako sɛ: “Ɛyɛ me anaa?” 20 Ɔka kyerɛɛ wɔn sɛ: “Ɛyɛ Dumien no mu baako, nea ɔne me to nsa didi ayowa mu no.+ 21 Na onipa Ba no rekɔ sɛnea wɔakyerɛw afa ne ho no, nanso onipa a wɔnam no so beyi onipa Ba no ama no nnue!+ Saa onipa no, sɛ wɔanwo no mpo a anka eye.”+ 22 Na bere a wogu so redidi no, ɔfaa paanoo hyiraa so, na obubuu mu de maa wɔn, na ɔkae sɛ: “Munnye; eyi gyina hɔ ma me nipadua.”+ 23 Afei ɔfaa kuruwa, na bere a ɔdaa ase no, ɔde maa wɔn, na wɔn nyinaa nom ano.+ 24 Na ɔka kyerɛɛ wɔn sɛ: “Eyi gyina hɔ ma me ‘mogya+ a wɔde yɛ apam no,’+ nea wobehwie agu ama nnipa bebree+ no. 25 Nokwarem mereka akyerɛ mo sɛ, merennom bobesa bio da kosi da a mɛnom no foforo wɔ Onyankopɔn Ahenni mu.” 26 Bere a wɔtoo ayeyi nnwom wiei no, wopue kɔɔ Ngodua Bepɔw* no so.+ 27 Na Yesu ka kyerɛɛ wɔn sɛ: “Nea ɛbɛba no bɛto mo nyinaa hintidua, efisɛ wɔakyerɛw sɛ: ‘Mɛbɔ oguanhwɛfo no,+ na nguan no abɔ ahwete.’+ 28 Na sɛ wonyan me fi awufo mu a, medi mo anim akɔ Galilea.”+ 29 Na Petro ka kyerɛɛ no sɛ: “Sɛ ɛto wɔn nyinaa hintidua mpo a, me de, ɛrento me hintidua.”+ 30 Ɛnna Yesu ka kyerɛɛ no sɛ: “Nokwarem mereka akyerɛ wo sɛ, ɛnnɛ, anadwo yi ara, ansa na akokɔ bɛbɔn mprenu no, na woaka no mprɛnsa sɛ wunnim me.”*+ 31 Nanso Petro kae mpɛn pii sɛ: “Sɛ ɛsɛ sɛ me ne wo wu mpo a, merenka da sɛ minnim wo.”* Wɔn a wɔaka no nyinaa nso kaa saa ara.+ 32 Enti wɔkɔɔ baabi a wɔfrɛ hɔ Getsemane, na ɔka kyerɛɛ n’asuafo no sɛ: “Montena ha na menkɔbɔ mpae mmra.”+ 33 Na ɔfaa Petro ne Yakobo ne Yohane kaa ne ho,+ na ofii ase yɛɛ basaa paa, na ne ho yeraw no yiye. 34 Na ɔka kyerɛɛ wɔn sɛ: “Me werɛ ahow* paa+ de rekɔ owu mu. Montena ha, na monkɔ so nwɛn.”+ 35 Bere a ɔkɔɔ n’anim kakra no, obutuw fam, na ofii ase bɔɔ mpae sɛ, sɛ ɛbɛyɛ yiye a, anka bere* no ntwa ne ho nkɔ. 36 Na ɔkae sɛ: “Abba,* Agya,+ wutumi yɛ ade nyinaa; yi kuruwa yi fi me so. Nanso ɛnyɛ nea mepɛ, na mmom nea wopɛ.”+ 37 Na ɔba behui sɛ wɔadeda, na obisaa Petro sɛ: “Simon, woada? Enti woannya ahoɔden anwɛn dɔnhwerew baako mpo?+ 38 Monkɔ so nwɛn na mommɔ mpae daa, na moankɔ sɔhwɛ mu.+ Honhom no de, ɛpɛ, nanso honam no yɛ mmerɛw.”+ 39 Na ofii hɔ kɔe bio kɔbɔɔ mpae, na ɔkaa asɛm koro no ara.+ 40 Na ɔsan bae behui sɛ wɔadeda, efisɛ na wɔn ani kum paa. Ɛno nti, na wonhu nea wɔnka nkyerɛ no. 41 Na ɔbae ne mprɛnsa so, na ɔka kyerɛɛ wɔn sɛ: “Saa bere yi na moada regye mo ahome? Ayɛ yiye! Bere no aso!+ Hwɛ! Wɔreyi onipa Ba no ahyɛ abɔnefo nsa. 42 Monsɔre, momma yɛnkɔ. Hwɛ! Nea obeyi me ama no adu ha awie.”+ 43 Na amonom hɔ ara, bere a ogu so rekasa no, Yuda a ɔyɛ Dumien no mu baako no bae, na na nnipadɔm bi a wofi asɔfo mpanyin ne akyerɛwfo ne mpanyimfo no nkyɛn a wokurakura sekan ne nkontimmaa* ka ne ho.+ 44 Ná nea obeyi no ama no ama wɔn sɛnkyerɛnne bi dedaw sɛ: “Onipa a mefew n’ano no, ɔne no; monkyere no na monhwɛ no so yiye mfa no nkɔ.” 45 Na ɔkɔɔ Yesu nkyɛn tẽẽ, na ɔbɛn no kae sɛ, “Rabi!” Ɛnna ofew n’ano. 46 Na wosoo no mu kyeree no kɔe. 47 Nanso wɔn a wogyinagyina hɔ no mu baako twee ne sekan, na ɔde twaa ɔsɔfo panyin no akoa aso fii hɔ.+ 48 Ɛnna Yesu bisaa wɔn sɛ: “Mode sekan ne nkontimmaa* aba rebɛkyere me te sɛ ɔkorɔmfo werɛmfo?+ 49 Ná me ne mo wɔ asɔrefi hɔ a mekyerɛkyerɛ daa,+ nso moankyere me. Nanso aba saa na ama Kyerɛwnsɛm no aba mu.”+ 50 Na asuafo no nyinaa gyaw no hɔ guanee.+ 51 Na aberante bi a ofura nwera pa de akata n’adagyaw so fii ase dii n’akyi, na wɔyɛe sɛ wɔrekyere no, 52 nanso ogyaw ne ntama no hɔ, na ɔde adagyaw guan kɔe.* 53 Afei wɔde Yesu kɔmaa ɔsɔfo panyin no,+ na asɔfo mpanyin ne mpanyimfo ne akyerɛwfo no nyinaa behyiae.+ 54 Na Petro dii n’akyi wɔ akyirikyiri koduu ɔsɔfo panyin no adiwo;* na ɔne ofie hɔ asomfo no tenaa ogya ho toe.+ 55 Ná asɔfo mpanyin ne Sanhedrin no nyinaa rehwehwɛ adanse bi atia Yesu, na ama wɔagyina so akum no, nanso na wonnya bi.+ 56 Nokwarem no, nnipa bebree dii adanse a ɛnyɛ nokware tiaa no,+ nanso na wɔn adanse no nhyia. 57 Afei nso, ebinom sɔre dii adanse a ɛnyɛ nokware tiaa no sɛ: 58 “Yɛtee sɛ ɔreka sɛ, ‘Medwiriw asɔrefi a wɔde nsa sii yi agu, na mede nnansa besi foforo a wɔamfa nsa ansi.’”+ 59 Ɛno ho mpo, wɔn adanse no anhyia. 60 Afei ɔsɔfo panyin no sɔre gyinaa wɔn mfinimfini, na obisaa Yesu sɛ: “Wonka biribiara nyi w’ano? Enti nea nnipa yi reka atia wo yi, wonte?”+ 61 Nanso ɔyɛɛ dinn, na wamma mmuae biara.+ Afei ɔsɔfo panyin no fii ase bisaa no asɛm bio. Obisaa no sɛ: “Wone Kristo no, Nea Wɔahyira No no Ba no anaa?” 62 Na Yesu kae sɛ: “Mene no; na mubehu onipa Ba no+ sɛ ɔte Otumfo* no nsa nifa so+ na ofi ɔsoro mununkum mu reba.”+ 63 Ɛnna ɔsɔfo panyin no suan n’ataade mu, na ɔkae sɛ: “Adansefo bɛn bio na yehia?+ 64 Moate abususɛm no. Mudwen ho dɛn?”* Wɔn nyinaa buu no fɔ sɛ, ɛsɛ sɛ owu.+ 65 Na ebinom fii ase tetew ntasu guu no so,+ na wɔkataa n’ani bobɔɔ no akuturuku, na wɔka kyerɛɛ no sɛ: “Wuse woyɛ odiyifo a, kyerɛ yɛn nea ɔbɔɔ wo!” Na asɛnnibea awɛmfo* no bobɔɔ n’ani so faa no kɔe.+ 66 Bere a Petro wɔ ase hɔ wɔ adiwo hɔ no, ɔsɔfo panyin no mmaawa no mu baako bae.+ 67 Na bere a ohui sɛ Petro reto gya no, ɔhwɛɛ no hãã, na ɔka kyerɛɛ no sɛ: “Wo nso, na woka saa Nasaretni Yesu yi ho.” 68 Nanso wannye antom, na ɔkae sɛ: “Minnim no, na nea woreka yi nso, mente ase.” Ɛnna Petro pue kɔɔ ofi no kwan ano.* 69 Ɛhɔ nso, abaawa no huu no, na ofii ase ka kyerɛɛ wɔn a wogyinagyina hɔ no bio sɛ: “Oyi ka wɔn ho.” 70 Saa bere yi nso, wannye antom. Na ɛyɛɛ kakra no, wɔn a wogyinagyina hɔ no fii ase ka kyerɛɛ Petro bio sɛ: “Ampa woka wɔn ho. Nokwasɛm ne sɛ, woyɛ Galileani.” 71 Na ofii ase dii nsew kaa ntam sɛ: “Minnim onipa yi a moreka ne ho asɛm no!” 72 Na ɛhɔ ara na akokɔ bɔnee ne mprenu so;+ na Petro kaee asɛm a Yesu ka kyerɛɛ no no sɛ: “Ansa na akokɔ bɛbɔn mprenu no, na woaka no mprɛnsa sɛ wunnim me.”*+ Ne werɛ howee, na ofii ase sui.\n^ Anaa “na ɔte adidipon ho.”\n^ Anaa “wɔde abufuw kasa kyerɛɛ no; wɔkaa n’anim.”\n^ Anaa “na oguan kɔe a na ɔnhyɛ ataade papa biara; na oguan kɔe a nea ɔde hyɛ n’ataade ase nko ara na ɛhyɛ no.”\n^ Anaa “Mo gyinaesi ne dɛn?”\n^ Anaa “asomfo.”


Mmabun—‘Monkɔ So Nyɛ Mo Ankasa Nkwagye Ho Adwuma’ | Adesua\nKENKAN WƆ Afrikaans Albanian Alur Amharic Amis Arabic Armenian Aymara Azerbaijani Bassa (Cameroon) Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Dangme Danish Digor Douala Dutch Edo English Estonian Ewe Fijian Filipino Sign Language Finnish Finnish Sign Language Fon French Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Italian Italian Sign Language Japanese Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Macedonian Malagasy Malay Malayalam Mam Marathi Marshallese Mazatec (Huautla) Mbunda Mexican Sign Language Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Ndebele (Zimbabwe) Ndonga Nepali Ngabere Nigerian Pidgin Norwegian Nzema Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Punjabi Quechua (Bolivia) Romanian Russian Russian Sign Language Sango Sepedi Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tamil Telugu Tetun Dili Thai Tigrinya Tiv Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Wolaita Xhosa Yoruba Zande Zapotec (Isthmus) Zulu\n“Sɛnea mutie bere nyinaa . . . no, monkɔ so mfa osuro ne ahopopo nyɛ mo ankasa nkwagye ho adwuma.”—FILIP. 2:12.\nNNWOM: 133, 135\nƐwom sɛ asubɔ yɛ aniberesɛm deɛ, nanso adɛn nti na ɛnsɛ sɛ yesuro anaa yepia to nkyɛn?\nWobɛyɛ dɛn ayɛ w’ankasa nkwagye ho adwuma?\nWoahyira wo ho so ama Yehowa a, adɛn nti na ɛsɛ sɛ wubu no sɛ biribi a ɛsom bo?\n1. Adɛn nti na ɛho hia paa sɛ wobɔ asu? (Hwɛ mfonini a ɛwɔ adesua yi mfiase no.)\nAFE biara Bible asuafo mpempem bɔ asu. Bebree yɛ mmabun a wonnya nnii mfe 20, na ebinom mpo deɛ, wonnya nnii mfe 13. Ebia wɔtetee wɔn wɔ nokware no mu. Woka ho bi anaa? Ɛnde, wofata nkamfo. Ɛsɛ sɛ Kristoni biara bɔ asu, na ɛyɛ anammɔn a ehia sɛ obi tu na ama wanya nkwagye.—Mat. 28:19, 20; 1 Pet. 3:21.\n2. Adɛn nti na ɛnsɛ sɛ wusuro sɛ wobɛbɔ asu anaa wupia to nkyɛn?\n2 Wobɔ asu a, ɛma wunya nhyira pii deɛ, nanso asɛyɛde bata ho. Adɛn nti na yɛreka saa? Ɛda a worebɔ asu no, ɔkasafo no bisaa wo asɛm bi ma wuyii ano sɛ yiw. Obisae sɛ, “Yesu Kristo afɔrebɔ no nti, woanu wo ho wɔ wo bɔne ho, na woahyira wo ho so ama Yehowa sɛ wobɛyɛ n’apɛde anaa?” Asu a wobɔe no yɛ adanse a ɛkyerɛ sɛ woahyira wo ho so. Wuhyiraa wo ho so no, wufi wo komam hyɛɛ Yehowa bɔ sɛ wobɛdɔ no, na wode n’apɛde bedi kan wɔ biribiara mu. Ɛyɛ bɔhyɛ a emu yɛ duru. Ɛsɛ sɛ wunu wo ho sɛ wohyɛɛ saa bɔ no anaa? Dabi, ɛnsɛ sɛ wunu wo ho da. Sɛ wode wo ho hyɛ Yehowa nsa a, na wontoo wo ho nkyenee koraa. Sɛ nso woamfa wo ho anhyɛ Yehowa nsa a, wo deɛ, hwɛ baabi a anka wowɔ! Obi a onnim Yehowa no, ɔhyɛ Satan nniso ase. Wo nkwagye ho nhia Ɔbonsam. Anokwa, sɛ wokɔka Satan ho na mopo Yehowa tumidi ma daa nkwa bɔ wo a, n’ani begye sɛ.\n3. Sɛ wuhyira wo ho so ma Yehowa a, nhyira bɛn na wubenya?\n3 Esiane sɛ woankɔ Satan afã na wuhyiraa wo ho so bɔɔ asu bɛyɛɛ Kristoni yi nti, hwɛ nhyira a woanya. Seesei a wode wo ho ama Yehowa no, saa bere yi paa na wubetumi de ahotoso aka sɛ: “Yehowa wɔ m’afã; merensuro. Dɛn na onipa desani betumi ayɛ me?” (Dw. 118:6) Wubenya sɛ wugyina Onyankopɔn afã na woanya n’anim dom? Hokwan biara nni hɔ a ɛsen saa.\n4, 5. (a) Adɛn nti na yebetumi aka sɛ, sɛ obi pɛ sɛ ohyira ne ho so a, ɛyɛ ɔno ara n’asɛm? (b) Ɔhaw ahorow bɛn na nnipa nyinaa hyia?\n4 Woyɛ Kristoni a woabɔ asu a, wo ne Yehowa abusuabɔ nte sɛ nsu a wonom anaa kanea a wosɔ wɔ fie a w’awofo na wotua ho ka no. Sɛ woda so ne w’awofo na ɛte mpo a, wo nkwagye deɛ, wo ara na ɛsɛ sɛ woyɛ ho adwuma. Adɛn nti na ehia sɛ woma saa asɛm yi tena wo tirim? Efisɛ ɛnyɛ bere nyinaa na wubetumi ahu ɔhaw a ɛbɛba w’akwan mu daakye. Nhwɛso bi ni. Ebia wobɔɔ asu no, na wunnya nnii mfe dumiɛnsa. Sɛ wudu wo mmeranteberem anaa wo mmabaaberem a, wubetumi anya atenka anaa akɔnnɔ foforo, na ɔhaw a wuhyia nso bɛsesa. Ababaa bi kae sɛ: “Sɛ abofra bi kɔ sukuu na obi redi n’awoda na wanni keeki a wɔrekyekyɛ no bi a, ɛntaa mma sɛ ɛno ara nti ne bo befuw sɛ ɔyɛ Yehowa Dansefo. Nanso, mfe kakra akyi sɛ nna ho akɔnnɔ mu yɛ den wɔ ne mu a, saa bere no na ɛsɛ sɛ ogye di paa sɛ, Yehowa mmara a obedi so na ɛbɛma asi no yiye bere nyinaa.”\n5 Nokwarem no, ɛnyɛ mmabun nko na wohyia ɔhaw foforo. Wɔn a wɔbɔɔ asu na wɔanyinyin mpo no, wohyia wɔn gyidi ho sɔhwɛ pii a wɔnhwɛ kwan. Ebi yɛ aware mu deɛ, ebi fa apɔwmuden anaa adwuma ho. Nokwasɛm ne sɛ, ɛmfa ho mfe a obi adi no, obiara behyia tebea ahorow bi a ebehia sɛ odi Yehowa nokware.—Yak. 1:12-14.\n6. (a) Sɛ woahyira wo ho so sɛ wobɛsom Yehowa a, adɛn nti na ɛnsɛ sɛ biribi foforo biara ma wosan w’akyi? (b) Asɛm a ɛwɔ Filipifo 4:11-13 no, dɛn na wubetumi asua afi mu?\n6 Mma wo werɛ mmfi da sɛ woahyɛ Yehowa bɔ sɛ nea ebesi biara wobɛkɔ so asom no. Ɛno kyerɛ sɛ woaka akyerɛ amansan Hene no sɛ, sɛ mpo wo nnamfo anaa w’awofo gyae Yehowa som a, wo deɛ wobɛkɔ so asom no. (Dw. 27:10) Tebea biara mu no, wubetumi asrɛ Yehowa sɛ ɔmmoa wo mma wunni ɛbɔ a woahyɛ sɛ wobɛsom no no so.—Kenkan Filipifo 4:11-13.\n7. “Osuro ne ahopopo” a wode bɛyɛ w’ankasa nkwagye ho adwuma no kyerɛ sɛn?\n7 Yehowa pɛ sɛ ɔfa wo adamfo. Nanso, gye sɛ wobɔ wo ho mmɔden na ama woakɔ so ayɛ Yehowa adamfo, na woatumi ayɛ w’ankasa nkwagye ho adwuma. Nokwarem no, Filipifo 2:12 ka sɛ: “Monkɔ so mfa osuro ne ahopopo nyɛ mo ankasa nkwagye ho adwuma.” Saa asɛm no kyerɛ sɛ, ehia sɛ wuhu nea wobɛyɛ na ama wo ne Yehowa adamfofa no akɔ so ayɛ kama, na woakɔ so adi no nokware ɛmfa ho nea ɛbɛba biara. Ɛnsɛ sɛ wugye wo ho di dodo. Onyankopɔn asomfo bi a wɔde mfe pii asom no mpo atwe wɔn ho afi ne ho. Enti, dɛn na wobɛyɛ na aboa wo ama woayɛ w’ankasa nkwagye ho adwuma?\nEHIA SƐ WUSUA BIBLE\n8. Sɛ woresua ade a, dɛn na ɛsɛ sɛ woyɛ? Adɛn nti na ɛho hia?\n8 Yɛne Yehowa adamfofa yɛ baanu nkɔmmɔ; yetie no, na yɛne no kasa. Ɔkwan titiriw a yɛfa so tie Yehowa ne sɛ yɛn ankasa besua Bible. Nea ɛkyerɛ ne sɛ, yɛbɛkenkan Onyankopɔn Asɛm ne Bible ho nhoma adwinnwen ho na ama yɛanya nimdeɛ. Nanso, kae sɛ woresua Bible a, ɛnyɛ ɛno ara ne sɛ wobɛkyere nsɛm agu wo tirim. Ɛnsɛ sɛ wofa no sɛ worekyere nsɛm agu wo tirim akɔkyerɛw sukuu sɔhwɛ. Adesua a mfaso wɔ so te sɛ nea woretu kwan akɔhwehwɛ Yehowa ho nsɛm bi a wunnim. Woyɛ saa a, ɛbɛboa wo ama woabɛn Onyankopɔn, na ɔno nso bɛbɛn wo.—Yak. 4:8.\nWo ne Yehowa di nkitaho yiye? (Hwɛ nkyekyɛm 8-11)\n9. Nneɛma bɛn na wode asua ade ama aboa wo?\n9 Yehowa ahyehyɛde no ayɛ nneɛma pii a ɛbɛboa wo ama woatumi asua ade yiye. Ebi ni. Wohwɛ “Dwumadi a Yɛde Sua Bible” a ɛwɔ jw.org “Mmabun” afã hɔ a, ebetumi aboa wo ama woanya asuade pii afi Bible mu nsɛm mu de abɔ wo bra. Afei nso, wohwɛ jw.org Borɔfo afã hɔ a, wɔayɛ nneɛma a ɛma yetumi de “Dɛn na Bible Kyerɛkyerɛ Ankasa?” nhoma no sua ade yiye. Ebetumi aboa wo ama w’adwene asi wo pi wɔ nneɛma a wugye di ho. Saa nneɛma a yɛde sua ade no betumi aboa wo ama woahu sɛnea wobɛkyerɛkyerɛ nea wugye di mu akyerɛ afoforo. Sɛ wohwɛ Nyan!, April 2009, Borɔfo deɛ no mu a, wubenya adesua ho nyansahyɛ foforo. Asɛm bi wɔ hɔ a wɔato din “Young People Ask . . . How Can I Make Bible Reading Enjoyable?” (Mmofra Bisa Sɛ . . . Mɛyɛ Dɛn Ama Me Bible Akenkan Ayɛ Anigye?) Sɛ wusua ade dwinnwen ho a, ɛbɛboa wo paa ama woayɛ w’ankasa nkwagye ho adwuma.—Kenkan Dwom 119:105.\nEHIA SƐ WOBƆ MPAE\n10. Adɛn nti na ehia sɛ Kristoni a wabɔ asu bɔ mpae?\n10 Ɔkwan baako a yɛfa so tie Yehowa ne sɛ yɛn ankasa besua ade, na mpaebɔ nso yɛ ɔkwan a yɛfa so ne no kasa. Ɛnsɛ sɛ Kristoni bi nya adwene sɛ mpaebɔ yɛ adeyɛ bi a mfaso nni so; saa ara na ɛnsɛ sɛ ɔfa no sɛ ɛyɛ ‘bansere anaa sɛbɛ bi a ɛbɔ nnipa ho ban’ a ɛbɛma nea ɔyɛ biara asi no yiye. Mmom, mpaebɔ yɛ ɔkwan ankasa a yɛfa so ne Ɔbɔadeɛ no di nkitaho. Yehowa pɛ sɛ ɔte wo nka. (Kenkan Filipifo 4:6.) Dadwen biara a ɛbɛba abɛtɔ wo so no, afotu pa a Bible de ma wo ne sɛ “dan w’adesoa to Yehowa so.” (Dw. 55:22) Wugye saa asɛm no di paa? Anuanom mmarima ne mmea ɔpepem pii betumi aka akyerɛ wo sɛ saa afotu no aboa wɔn. Wo nso, ebetumi aboa wo!\n11. Adɛn nti na ɛsɛ sɛ woda Yehowa ase bere nyinaa?\n11 Ɛnyɛ bere a yehia Yehowa mmoa nko ara na ɛsɛ sɛ yɛbɔ mpae. Bible ka sɛ: “Monkyerɛ nneɛma ho anisɔ.” (Kol. 3:15) Ɛtɔ da a ɔhaw a yɛrehyia betumi ahyɛ yɛn so araa ma anhwɛ a yɛrenhu mpo sɛ yɛwɔ nhyira pii. Adɛn nti na womfa nyɛ wo botae sɛ anyɛ yiye koraa no da biara wubedwinnwen nneɛma mmiɛnsa a wubetumi akyerɛ ho anisɔ ho? Afei, bɔ mpae na da Yehowa ase wɔ saa nneɛma no ho. Abigail yɛ ababaa a ɔbɔɔ asu no na wadi mfe 12. Ɔka sɛ: “Mete nka sɛ Yehowa na ɛfata sɛ yɛda no ase sen obiara wɔ amansan yi mu. Ɛsɛ sɛ yɛda no ase bere biara wɔ nneɛma a ɔde akyɛ yɛn no ho. Bere bi metee asɛm bi a m’ani gyee ho paa. Ɛne sɛ: Sɛ yɛbɛda asɔre ɔkyena na nneɛma a yɛanna Yehowa ase wɔ ho nnɛ no nyinaa nni hɔ a, dɛn na anka ɛbɛka ama yɛn?”\nOSUAHU SO MFASO\n12, 13. Yehowa papayɛ a w’ankasa woaka ahwɛ no, adɛn nti na ehia sɛ wudwinnwen ho?\n12 Ɔhene Dawid a ɔtenaa ase tete no faa sɔhwɛ a emu yɛ den pii mu, nanso Yehowa gyee no. Dawid na ɔkaa asɛm a edi hɔ yi: “Monka nhwɛ na munhu sɛ Yehowa ye; anigye ne ɔbarima a oguan toa no.” (Dw. 34:8) Saa kyerɛwsɛm no ma yehu sɛ mfaso wɔ so sɛ w’ankasa wobɛka Yehowa papayɛ ahwɛ. Sɛ wokenkan Bible ne yɛn Bible ho nhoma ahorow na wokɔ Kristofo nhyiam a, wuhu anaa wote sɛnea Onyankopɔn aboa afoforo ama wɔakɔ so adi nokware ho nsɛm a ɛhyɛ nkuran pii. Nanso, bere a wo gyidi reyɛ den wɔ Yehowa som mu no, ehia sɛ wutumi hu sɛnea Yehowa reboa wo. W’ankasa woaka Yehowa papayɛ ahwɛ anaa?\n13 Kristofo nyinaa aka Yehowa papayɛ ahwɛ wɔ ɔkwan bi so. Ɛne sɛ Onyankopɔn ato nsa afrɛ yɛn sɛ yɛmmra ɔne ne Ba no nkyɛn. Yesu kae sɛ: “Obiara ntumi mma me nkyɛn gye sɛ Agya a ɔsomaa me no twe no.” (Yoh. 6:44) Wuhu sɛ saa asɛm no fa wo ho anaa? Ebia aberante anaa ababaa bi bɛka sɛ, ‘M’awofo na Yehowa twee wɔn, na me deɛ, midi wɔn akyi kɛkɛ.’ Nanso, bere a wuhyiraa wo ho so maa Yehowa na wobɔɔ asu no, wodaa no adi sɛ wo ne no abenya abusuabɔ a edi mũ. Enti seesei Yehowa nim wo paa. Bible ma yɛn awerɛhyem sɛ: “Sɛ obi dɔ Onyankopɔn a, ɔno nso nim no.” (1 Kor. 8:3) Hokwan a Yehowa de ama wo wɔ n’ahyehyɛde mu no, ma w’ani nsɔ na ɛnsom bo mma wo bere nyinaa.\n14, 15. Ɔkwan bɛn so na asɛnka adwuma no betumi aboa wo ama woahyɛ wo gyidi den?\n14 Ɔkwan foforo wɔ hɔ a wubetumi afa so aka Yehowa papayɛ ahwɛ. Ɛne sɛ, ɔbɛhyɛ wo den ama woaka wo gyidi ho asɛm akyerɛ afoforo. Sɛ wowɔ asɛnka mu oo, sukuu mu oo, obetumi aboa wo ama woayɛ saa. Ɛyɛ den ma ebinom sɛ wɔbɛka asɛmpa no akyerɛ wɔn atipɛnfo wɔ sukuu mu. Ebia woahu nea enti a ɛte saa, efisɛ wunnim sɛnea wo sukuufo no bɛyɛ wɔn ade. Ebetumi ayɛ den paa sɛ wobɛka asɛmpa no akyerɛ nnipadɔm bi asen sɛ wobɛka akyerɛ sukuuni baako. Dɛn na ebetumi aboa wo?\n15 Nea edi kan, nea enti a wugye di paa sɛ wo gyidi wɔ nnyinaso no, dwinnwen ho. Nneɛma a yɛde sua ade a ɛwɔ jw.org no, ebi wɔ wo kasa mu anaa? Sɛ wunnim a, tɔ wo bo ase hwehwɛ. Wɔayɛ no sɛnea ɛbɛboa wo ama woadwinnwen nea wugye di ho, nea enti wugye di, ne sɛnea wubetumi akyerɛkyerɛ nea wugye di no mu akyerɛ afoforo. Sɛ w’adwene si wo pi paa wɔ nea wugye di ho na wunim sɛnea wobɛkyerɛkyerɛ mu yiye a, ɛbɛkanyan wo ama woadi Yehowa din ho adanse.—Yer. 20:8, 9.\n16. Dɛn na ebetumi aboa wo ama woanya akokoduru de aka wo gyidi ho asɛm akyerɛ afoforo?\n16 Nanso nea wugye di no, sɛ wubetumi akyerɛkyerɛ mu yiye mpo a, ebia wobɛtwentwɛn wo nan ase sɛ wobɛka ho asɛm akyerɛ afoforo. Onuawa bi a wadi mfe 18 bɔɔ asu no na wadi mfe 13. Ɔka sɛ: “Minim nea migye di, nanso ɛtɔ da a ɛyɛ den sɛ mɛkyerɛkyerɛ mu.” Dɛn na ɔyɛ de di saa ɔhaw no so? Ɔkyerɛkyerɛ mu sɛ: “Ɛyɛ a mempere me ho. Ɛnyɛ den mma me sukuufo sɛ wɔbɛbɔ nneɛma a wɔyɛ ho nkɔmmɔ. Me nso, ɛnsɛ sɛ ɛyɛ den ma me sɛ mɛyɛ saa. Enti sɛ wɔrebɔ nkɔmmɔ a, na maka asɛm bi atwam. Ɛyɛ a meka asɛm bi te sɛ, ‘Nnaano na mereka Bible mu asɛm akyerɛ obi, ɛnna . . .’ Afei na matoa m’asɛm so. Ɛwom, asɛm a ɛyɛ a midi kan ka no, ɛmfa Bible ho. Nanso mpɛn pii no, ɛyɛ a afoforo pɛ sɛ wohu sɛ, sɛ mereka Bible mu asɛm akyerɛ obi a, meyɛ no sɛn. Ɛtɔ da a wɔtow nsɛmmisa bi ma me. Bere a merefa saa kwan yi so nyinaa na ɛreyɛ mmerɛw ma me. Ɛno akyi no, ɛyɛ a m’ani gye paa!”\n17. Adwene a wowɔ wɔ nea wugye di ho no, ɔkwan bɛn so na ɛbɛboa wo ama woaka ho asɛm akyerɛ afoforo?\n17 Sɛ woma afoforo hu sɛ wubu wɔn na wudwen wɔn ho a, ɛrenyɛ den sɛ wɔn nso bɛyɛ saa. Olivia adi mfe 17; ɔbɔɔ asu no na onnya nnii mfe 13. Nea ɔkae ni: “Bere nyinaa ɛyɛ a misuro sɛ, sɛ me ne nkurɔfo rebɔ nkɔmmɔ na mede Bible ho asɛm ba mu a, wɔbɛka sɛ Bible adi me ti.” Nanso Olivia sesaa n’adwene; wamma ehu ankyekyere no. Mmom ɔkae sɛ: “Mmabun pii nnim Yehowa Adansefo ho hwee. Wonnim Adansefo foforo biara ka yɛn ho. Enti sɛnea yɛbɛyɛ yɛn ade no na ɛbɛkyerɛ sɛ wobetie asɛm a yɛka no anaasɛ wɔrentie. Sɛ fɛre anaa ehu nti, ɛyɛ den ma yɛn sɛ yɛbɛkyerɛkyerɛ nea yegye di mu akyerɛ afoforo anaa yɛrekasa a na yɛn ho repopo nso ɛ? Ɛba saa a, ebia wobenya adwene sɛ yɛfɛre sɛ yɛyɛ Adansefo. Esiane sɛ yenni ahotoso nti, anhwɛ a wɔbɛkasa atia yɛn mpo. Nanso, sɛ yɛtɔ yɛn bo ase de ahotoso ka yɛn gyidi ho asɛm kyerɛ wɔn, na yɛkasa sɛnea yɛbɔ nkɔmmɔ daa a, ɛbɛma ayɛ mmerɛw sɛ wobebu yɛn.”\nKƆ SO YƐ W’ANKASA NKWAGYE HO ADWUMA\n18. Dɛn na ehia sɛ woyɛ na ama woayɛ w’ankasa nkwagye ho adwuma?\n18 Sɛnea yɛahu no, w’ankasa nkwagye ho adwuma a wobɛyɛ no yɛ asɛyɛde a emu yɛ duru. Nea ehia sɛ woyɛ no bi ne sɛ wobɛkenkan Onyankopɔn Asɛm adwinnwen ho, abɔ Yehowa mpae, na woadwinnwen sɛnea Yehowa ahyira wo no ho. Sɛ woyɛ saa nneɛma yi a, ɛbɛboa wo ama woanya ahotoso paa sɛ Yehowa yɛ w’adamfo. Ɛba saa a, ɛbɛkanyan wo ama woaka nea wugye di ho asɛm akyerɛ afoforo.—Kenkan Dwom 73:28.\n19. Adɛn nti na mfaso wɔ so sɛ wobɔ mmɔden yɛ wo nkwagye ho adwuma?\n19 Yesu kae sɛ: “Sɛ obi pɛ sɛ odi m’akyi a, ma ɔmpa ne ho akyi na ɔmfa n’asɛndua na onni m’akyi daa.” (Mat. 16:24) Yɛahu paa sɛ, sɛ obi pɛ sɛ ɔyɛ Kristo suani a, ɛsɛ sɛ ohyira ne ho so ma Yehowa na ɔbɔ asu. Ɔyɛ saa a, ɛbɛma wanya nhyira pii nnɛ, na ama wanya daa nkwa wɔ Onyankopɔn wiase foforo no mu. Enti, yɛ nea wubetumi biara sɛ wobɛkɔ so ayɛ w’ankasa nkwagye ho adwuma!


1 Samuel 9 | Intanɛt So Bible| Wiase Foforɔ Nkyerɛaseɛ\n9 Ná Benyamin aseni bi wɔ hɔ a ne din de Kis,+ Abiel ba, Seror ba, Bekorat ba, Afiya ba; ná ɔyɛ Benyaminni+ ɔdefo.+ 2 Ná ɔwɔ ɔbabarima bi a ne din de Saul,+ aberante a ne ho yɛ fɛ a Israelni biara nni hɔ a ɔsen no ahoɔfɛ mu; efi ne mmati rekɔ no, na ɔware sen obiara, ɔman no mu.+ 3 Saul papa Kis mfurum+ yerae. Enti Kis ka kyerɛɛ ne ba Saul sɛ: “Mesrɛ wo, fa asomfo no biako ka wo ho, na sɔre kɔhwehwɛ mfurum no.” 4 Na ɔfaa Efraim+ mmepɔw so kɔfaa Salisa+ asase so, nanso wɔanhu wɔn. Afei wokotwaam Saalim asase so, nanso na wonni hɔ. Na ɔkɔfaa Benyaminfo asase so, nanso wɔanhu wɔn. 5 Bere a wokoduu Suf asase so no, Saul ka kyerɛɛ ne somfo a ɔka ne ho no sɛ: “Bra ma yɛnsan nkɔ na me papa annyae mfurum no akyidi ammedwen yɛn mmom ho.”+ 6 Ɛnna ɔka kyerɛɛ no sɛ: “Hwɛ! Onyankopɔn nipa+ bi wɔ kurow yi mu, na ɔwɔ nidi paa. Asɛm biara a ɔka ba mu.+ Ma yɛnkɔ hɔ seesei ara. Ebia ɔbɛkyerɛ yɛn ɔkwan a yɛmfa so.” 7 Ɛnna Saul ka kyerɛɛ ne somfo no sɛ: “Sɛ yɛkɔ a, dɛn na yɛde bɛkɔ akɔma ɔbarima no?+ Paanoo a ɛwɔ yɛn nneɛma mu asa, na hwee nni hɔ a yɛde bɛkyɛ+ nokware Nyankopɔn nipa no. Dɛn na yɛwɔ?” 8 Na ɔsomfo no san ka kyerɛɛ Saul sɛ: “Hwɛ! Mikura dwetɛ dwetɛbona+ abupɛn anan mu biako; metumi de ama nokware Nyankopɔn nipa no na wakyerɛ yɛn faako a yɛmfa.” 9 (Sɛ kan no na ɔbarima yi rekobisa Onyankopɔn hɔ ade wɔ Israel a, anka nea ɔbɛka ne sɛ: “Ma yenkohu ɔdehwɛfo+ no.” Nea wɔfrɛ no odiyifo nnɛ no, kan no, na wɔfrɛ no ɔdehwɛfo.) 10 Ɛnna Saul ka kyerɛɛ ne somfo no sɛ: “Nea woaka no ye.+ Bra ma yɛnkɔ.” Na wɔkɔɔ kurow a nokware Nyankopɔn nipa no wom no mu. 11 Bere a wɔreforo akɔ kurow no mu no, wohuu mmabaa bi sɛ wɔrekɔsaw nsu.+ Ɛnna wobisaa wɔn sɛ: “Ɛha na ɔdehwɛfo+ no wɔ anaa?” 12 Ɛnna wɔka kyerɛɛ wɔn sɛ: “Ɔwɔ ha. Hwɛ! Ɔwɔ mo anim. Monka mo ho efisɛ waba kurom ha nnɛ, na ɔman no wɔ afɔre bi bɔ+ wɔ sorɔnsorɔmmea+ hɔ nnɛ. 13 Sɛ mudu kurow no mu ara pɛ a, mubehu no ansa na wakɔ sorɔnsorɔmmea hɔ akodidi; ɔman no rennidi kosi sɛ ɔbɛkɔ hɔ, efisɛ ɔno na ohyira afɔre so.+ Ohyira so wie ansa na wɔn a wɔafrɛ wɔn aba no adidi. Enti momforo nkɔ, efisɛ ɔno de, bere yi mu ara na mubehu no.” 14 Na wɔforo kɔɔ kurow no mu. Bere a wɔreyɛ adu kurow no mu no, hwɛ, na Samuel refi adi abehyia wɔn aforo akɔ sorɔnsorɔmmea hɔ. 15 Da a ade rebɛkye ama Saul aba no, Yehowa yii Samuel asotiw+ sɛ: 16 “Ɔkyena saa bere yi mɛsoma ɔbarima bi a ofi Benyamin+ asase so aba wo nkyɛn, na sra no ngo+ na fa no si me man Israel so panyin; ɔno na obegye me man afi Filistifo nsam,+ efisɛ mahu me man amanehunu, na wɔn sufrɛ abedu me nkyɛn.”+ 17 Na Samuel huu Saul, na Yehowa ka kyerɛɛ no sɛ: “Ɔbarima a meka kyerɛɛ wo sɛ, ‘Oyi na obedi me man so’ no ni.”+ 18 Na Saul twiw bɛn Samuel wɔ kurow pon no ano, na ɔkae sɛ: “Mesrɛ wo ka kyerɛ me, ɛhe na ɔdehwɛfo no fie wɔ?” 19 Ɛnna Samuel buaa Saul sɛ: “Mene ɔdehwɛfo no. Foro di m’anim kɔ sorɔnsorɔmmea hɔ, na mo ne me bedidi nnɛ+ na anɔpa magya mo kwan, na nea ɛwɔ wo komam nyinaa, mɛka akyerɛ wo.+ 20 Wo mfurum a wɔyerae nnɛ nnansa no,+ mfa wo koma nkɔ+ wɔn so, efisɛ wɔahu wɔn. Na hena na Israel nneɛma pa nyinaa wɔ no?+ Ɛnyɛ wo ne wo papa fie nyinaa dea?” 21 Ɛnna Saul kae sɛ: “Me de, meyɛ Benyaminni; ɛnyɛ Israel mmusuakuw+ mu ketewa+ no mu na mifi? Na Benyamin abusuakuw mu mmusua nyinaa no, ɛnyɛ m’abusua ne ketewa koraa?+ Enti adɛn na woka saa asɛm yi kyerɛ me?”+ 22 Afei Samuel faa Saul ne ne somfo no, na ɔde wɔn baa adidibea hɔ, na ɔde wɔn tenaa beae titiriw+ wɔ wɔn a wɔafrɛ wɔn no mu; ná wɔyɛ mmarima bɛyɛ aduasa. 23 Akyiri yi, Samuel ka kyerɛɛ oduannoafo no sɛ: “Fa nankum a mede maa wo a meka kyerɛɛ wo sɛ, ‘Fa sie’ no bra.” 24 Ɛnna oduannoafo no kɔfaa ne srɛ ne nea etua so no, na ɔde besii Saul anim. Na ɔka kyerɛɛ no sɛ: “Nea wɔde siei no ni. Fa si w’anim. Di, efisɛ wɔde asie ama wo abɛpem bere a wɔahyɛ yi na ama wo ne wɔn a wɔafrɛ wɔn no adidi.” Enti Saul ne Samuel didii saa da no. 25 Wowiei no, wosian fii sorɔnsorɔmmea+ hɔ kɔɔ kurow no mu, na ɔne Saul kasae, ɔdan atifi.+ 26 Afei wɔsɔree anɔpahema, na ade rekye no, Samuel frɛɛ Saul ɔdan atifi hɔ sɛ: “Sɔre, na minnya wo kwan.” Ɛnna Saul sɔree, na wɔn baanu nyinaa, ɔne Samuel, fii adi. 27 Bere a wɔresian afi kurow no mu no, Samuel ka kyerɛɛ Saul sɛ: “Ka kyerɛ ɔsomfo+ no sɛ ɔmmɛsen nni yɛn anim nkɔ”—enti ɔbɛsen kɔe—“na wo de, gyina hɔ na menka asɛm a Onyankopɔn aka no nkyerɛ wo.”


Забур 139 CARS - Nnwom 139 AKCB\n1Awurade, woahwehwɛ me mu\nna woahu me.\n2Wunim mʼasetena ne me sɔre;\nwufi akyirikyiri hu mʼadwene mu.\n3Wunim mʼadifi ne me nnae mu;\nwunim mʼakwan nyinaa mu.\n4Ansa na mebue mʼano akasa no\nAwurade, na wunim ne nyinaa dedaw.\n5Woakata me ho nyinaa ahyia\nna wobɔ me ho ban.\n6Saa nimdeɛ yi yɛ me nwonwa dodo,\nɛkɔ soro dodo ma me sɛ medu ho.\n7Ɛhe na metumi afi wo honhom anim akɔ?\nƐhe na metumi aguan afi wʼanim akɔ?\n8Sɛ meforo soro a, wowɔ hɔ.\nNa mekɔsɛw me kɛtɛ wɔ asaman a, wo ni.\n9Sɛ mede adekyee ntaban tu\nna mekɔtena po akyi nohɔ a,\n10mpo hɔ na wo nsa begya me akɔ,\nna wo nsa nifa beso me mu.\n11Na meka se, “Ampa ara sum mmɛkata me so\nna hann nnan adesae ntwa me ho nhyia a,”\n12sum mpo nyɛ sum mma wo;\nna anadwo bɛhyerɛn sɛ awia;\nsum ne hann yɛ wo pɛ.\n13Na wo na wobɔɔ me honhom\nwonwen me wɔ me na awotwaa mu.\n14Mekamfo wo, efisɛ woyɛɛ me anwonwakwan so a ɛyɛ hu;\nwo nnwuma yɛ nwonwa.\nMinim ɛno yiye pa ara.\n15Wɔamfa me bɔbea anhintaw wo\nbere a wɔyɛɛ me kokoa mu no;\nbere a wɔnwenee me wɔ asase bun mu no,\n16wʼani huu me, bere a meyɛ mogyatɔw no.\nNna dodow a woatwa ama me no,\nwɔakyerɛw ne nyinaa wɔ wo nhoma mu\nansa na mu baako reba mu.\n17Onyankopɔn, wo nsusuwii som bo ma me!\nwoka ne nyinaa bɔ mu a, ɛtrɛw dodo!\n18Sɛ mise mɛkan a,\nne dodow bɛboro mpoano nwea,\nsɛ minyan a,\nme ne wo wɔ hɔ ara.\n19Sɛ anka, Onyankopɔn, wubekunkum amumɔyɛfo ɛ!\nMumfi me so, mo a moyɛ mogyapɛfo!\n20Wɔde adwemmɔne ka wo ho asɛm;\nwʼatamfo mmmɔ wo din pa.\n21Awurade, metan wɔn a wɔtan wo,\nna mikyi wɔn a wɔsɔre tia wo no ana?\n22Minni hwee sɛ ɔtan a mewɔ ma wɔn;\nmefa wɔn sɛ mʼatamfo.\n23Hwehwɛ me mu, Onyankopɔn, na hu me koma;\nsɔ me hwɛ, na hu mʼadwene.\n24Hwɛ sɛ bɔne bi wɔ me mu a,\nna di mʼanim fa daa nkwa kwan so.\nAKCB : Nnwom 139


Esra 7 | Intanɛt So Bible| Wiase Foforɔ Nkyerɛaseɛ\nEsra beduu Yerusalem (1-10)\nArtasasta kyerɛw krataa kɔmaa Esra (11-26)\nEsra yii Yehowa ayɛ (27, 28)\n7 Nsɛm yi akyi, Persia hene Artasasta ahenni mu no,+ Esra*+ san bae. Ná ɔyɛ Seraia ba,+ Asaria ba, Hilkia+ ba, 2 Salum ba, Sadok ba, Ahitab ba, 3 Amaria ba, Asaria ba,+ Meraiot ba, 4 Serahia ba, Usi ba, Buki ba, 5 Abisua ba, Finehas ba,+ Eleasar ba,+ ɔsɔfo panyin Aaron+ ba. 6 Esra yi fi Babilon na ɔbae. Ná ɔyɛ ɔkyerɛwfo,* na Mose Mmara+ a Israel Nyankopɔn Yehowa de maa ne nkurɔfo no, na onim no yiye.* Ɔhene no maa no n’abisade nyinaa, efisɛ na ne Nyankopɔn Yehowa nsa wɔ no so. 7 Israelfo ne asɔfo ne Lewifo+ ne nnwontofo+ ne apon ano ahwɛfo+ ne asɔrefi asomfo*+ no mu bi nso baa Yerusalem wɔ Ɔhene Artasasta ahenni afe a ɛto so ason mu. 8 Esra beduu Yerusalem bosome a ɛto so anum, ɔhene no afe a ɛto so ason mu. 9 Na bosome a edi kan no da a edi kan no, osiim fii Babilon, na bosome a ɛto so anum no da a edi kan no, ne Nyankopɔn a ɔka ne ho*+ nti, obeduu Yerusalem. 10 Ná Esra asiesie ne koma sɛ ɔbɛhwehwɛ Yehowa Mmara mu na wadi so,+ na wakyerɛkyerɛ emu ahyɛde ne atemmusɛm wɔ Israel.+ 11 Krataa a Ɔhene Artasasta de maa ɔsɔfo Esra, ɔkyerɛwfo a ne ho akokwaw wɔ Yehowa mmara nsɛm ne n’ahyɛde a ɔde maa Israel mu* no, emu nsɛm ni: 12 * “Artasasta,+ ahemfo mu hene no, de kɔma ɔsɔfo Esra, ɔsoro Nyankopɔn no Mmara kyerɛwfo: Asomdwoe nka wo. Afei tie, 13 mahyɛ mmara sɛ m’ahenni mu, onipa biara a ɔyɛ Israelni ne wɔn asɔfo ne Lewifo a wɔpɛ sɛ wɔne wo kɔ Yerusalem no, wo ne wɔn nkɔ.+ 14 Ɔhene ne n’agyinatufo baason no asoma wo sɛ kɔhwehwɛ mu sɛ Yuda ne Yerusalem redi wo Nyankopɔn Mmara a ɛwɔ wo nsam no so anaa. 15 Dwetɛ ne sika kɔkɔɔ a ɔhene ne n’agyinatufo ayi wɔn yam de ama Israel Nyankopɔn a ne tenabea wɔ Yerusalem no, fa kɔ, 16 na dwetɛ ne sika kɔkɔɔ a wubenya wɔ Babilon mantam no nyinaa mu ne akyɛde a ɔman no ne asɔfo beyi wɔn yam de ama wɔn Nyankopɔn fi a ɛwɔ Yerusalem no nso, fa ka ho kɔ.+ 17 Yɛ ntɛm fa saa sika no tɔ anantwinini,+ adwennini,+ nguan mma,+ ne aduan afɔre+ ne afɔrebɔ nsã+ a wɔde ka emu biara ho, na fa kɔbɔ afɔre wɔ afɔremuka a ɛwɔ mo Nyankopɔn fi wɔ Yerusalem no so. 18 “Na ade biara a wo ne wo nuanom pɛ sɛ mode dwetɛ ne sika kɔkɔɔ a ɛbɛka no yɛ no, momfa nyɛ sɛnea ɛsɔ mo Nyankopɔn ani. 19 Nneɛma a wɔde ahyɛ wo nsa sɛ fa som wɔ wo Nyankopɔn fi no, fa ne nyinaa kɔ Onyankopɔn anim wɔ Yerusalem.+ 20 Nneɛma a aka a ebehia wɔ wo Nyankopɔn fi a ɛsɛ sɛ wode kɔ no, yi fi ɔhene fi adekoradan+ mu. 21 “Me, Ɔhene Artasasta, mahyɛ mmara sɛ sika so ahwɛfo a mowɔ Asubɔnten no* agya nyinaa, ade biara a ɔsɔfo Esra,+ ɔsoro Nyankopɔn Mmara kyerɛwfo no bebisa no, monyɛ mma no ntɛm; 22 sɛ ne dodow kosi dwetɛ dwetikɛse* 100, hwiit kor* 100, bobesa+ bat susuhina* 100, ngo+ bat susuhina 100, ne nkyene+ a ne dodow nni ano mpo a, momfa mma no. 23 Nea ɔsoro Nyankopɔn aka nyinaa, momfa ahokeka nyɛ wɔ ne fi no ho, na ɔsoro Nyankopɔn+ abufuw amma ɔhene ahenni ne ɔhene mma+ so. 24 Afei merema moahu sɛ asɔfo ne Lewifo, nnwontofo,+ apon ano ahwɛfo, asɔrefi asomfo,*+ ne Onyankopɔn fi yi adwumayɛfo nyinaa, munni ho kwan sɛ mugye wɔn hɔ ɔman tow, akwan so tow, anaa tow+ biara. 25 “Na wo, Esra, sɛnea wo Nyankopɔn ama wo nyansa no,* paw asɛnnifo ne atemmufo na wommu nkurɔfo a wɔwɔ Asubɔnten no agya nyinaa atɛn, wɔn a wonim wo Nyankopɔn mmara no nyinaa; na obiara a onnim nso, kyerɛkyerɛ no.+ 26 Na obiara a ɔrenhwɛ nni wo Nyankopɔn Mmara ne ɔhene mmara so no, ɔfata sɛ owu oo, ɔfata sɛ wotwa no asu oo, ɔfata sɛ wɔbɔ no ka oo, ɔfata sɛ ɔda afiase oo, ntɛm ara mummu no atɛn.” 27 Ayeyi nka Yehowa, yɛn agyanom Nyankopɔn a ɔde asɛm yi ahyɛ ɔhene komam sɛ wonsiesie Yehowa fi a ɛwɔ Yerusalem no!+ 28 Wayi ɔdɔ a enni huammɔ adi akyerɛ me wɔ ɔhene+ ne n’agyinatufo,+ ne ɔhene mpanyimfo nyinaa anim. Na me nso, Yehowa me Nyankopɔn nsa a ɛwɔ me so nti, minyaa akokoduru,* na meboaboaa Israel atitiriw ano sɛ wɔne me nkɔ.\n^ Ɛkyerɛ, “Boa” anaa “Mmoa.”\n^ Hebri asɛmfua no kyerɛ obi a ɔhwɛ Mmara no ne Kyerɛw Kronkron no afã foforo so kyerɛw bi.\n^ Anaa “na ne ho akokwaw wɔ ne kyerɛw mu.”\n^ Anaa “papayɛ nsa a ɛwɔ no so.”\n^ Anaa “ɔhwɛ Yehowa mmara nsɛm ne n’ahyɛde a ɔde maa Israel no so kyerɛw bi.”\n^ Nsɛm a ɛwɔ Esr 7:12 kosi 7:26 no, wodii kan kyerɛwee wɔ Aram kasa mu.\n^ Nt., “sɛnea wo Nyankopɔn nyansa wɔ wo nsam no.”\n^ Anaa “mehyɛɛ me ho den.”


Hu Onipa Ko a Ɛsɛ Sɛ Woyɛ | Adesua\nKENKAN WƆ Afrikaans Albanian Amharic Arabic Argentinean Sign Language Armenian Aymara Azerbaijani Azerbaijani (Cyrillic) Bicol Brazilian Sign Language Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Colombian Sign Language Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Italian Sign Language Japanese Japanese Sign Language Kazakh Kikuyu Kinyarwanda Kirghiz Kirundi Korean Kwangali Kwanyama Latvian Lingala Lithuanian Luo Malagasy Malay Maltese Mexican Sign Language Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Russian Sign Language Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Tswana Turkish Twi Ukrainian Umbundu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Munhu nnipa ko a ɛsɛ sɛ moyɛ wɔ abrabɔ kronkron ne onyamesom pa mu.”—2 PET. 3:11.\nSɛ wopɛ sɛ Onyankopɔn gye wo tom a, onipa bɛn na ɛsɛ sɛ woyɛ?\nƆkwan bɛn na Satan fa so to nnipa brada?\nDɛn na wobɛyɛ na wo ne Yehowa ntam ansɛe?\n1, 2. ‘Nnipa bɛn na ɛsɛ sɛ yɛyɛ’ na Onyankopɔn agye yɛn atom?\nONIPA biara pɛ sɛ ohu sɛnea nkurɔfo bu no anaa wohu no. Nanso Kristofo deɛ ɛnyɛ sɛnea afoforo hu yɛn na ehia yɛn, na mmom sɛnea Yehowa hu yɛn. Ɛnsɛ sɛ eyi yɛ yɛn nwonwa efisɛ Yehowa ne ade nyinaa so Tumfoɔ pumpuni no, na ne “nkyɛn na nkwa nsuti wɔ.”—Dw. 36:9.\n2 Ɔsomafo Petro sii so dua sɛ, sɛ yɛpɛ sɛ Yehowa gye yɛn tom a, ehia sɛ yɛde “abrabɔ kronkron ne onyamesom pa” tena ase. (Monkenkan 2 Petro 3:11.) Sɛ yɛn ‘abrabɔ bɛyɛ kronkron’ a, ɛsɛ sɛ yɛma yɛn ho tew wɔ biribiara mu a efĩ biara nni ho—yɛn adwenem mu oo, yɛn som mu oo, ɛnsɛ sɛ nkekae biara ba yɛn ho. Bio, ehia sɛ yɛde “onyamesom pa” bɔ yɛn bra, kyerɛ sɛ, ɛsɛ sɛ yɛde obu ne fɛre som Onyankopɔn na yɛkɔ so bata ne ho. Eyi kyerɛ sɛ, sɛ Onyankopɔn begye yɛn atom a ɛnyɛ yɛn abrabɔ nko ara na ɔhwɛ, na mmom sɛnea yɛte wɔ komam. Yehowa ‘hwehwɛ komam,’ enti sɛ yɛn abrabɔ yɛ kronkron a, onim, na sɛ yɛde yɛn koma resom ɔno nkutoo nso a, onim.—1 Be. 29:17.\n3. Nsɛm bɛn na ɛsɛ sɛ yebisa yɛn ho?\n3 Satan Bonsam mpɛ sɛ yɛyɛ ade a ɛbɛma Onyankopɔn ani agye yɛn ho. Nokwasɛm ne sɛ Satan fa akwannuasa nyinaa so sɛ ɔbɛsɛe yɛne Yehowa ntam. Nea esi n’ani so daa ne sɛ ɔde nnaadaa ne bradato bɛma yɛagyae Onyankopɔn som. (Yoh. 8:44; 2 Kor. 11:13-15) Eyi nti ɛsɛ sɛ yebisa yɛn ho sɛ: ‘Ɔkwan bɛn na Satan fa so daadaa nnipa anaa ɔto wɔn brada? Dɛn na yɛbɛyɛ na biribiara ansɛe yɛne Yehowa ntam?’\n4. Satan pɛ sɛ ɔsɛe yɛne Onyankopɔn ntam a, dɛn na ɔyɛ? Adɛn ntia?\n4 Osuani Yakobo kyerɛwee sɛ: “Nea ɛsɔ obi hwɛ ne n’ankasa akɔnnɔ a ɛtwetwe no na ɛto no brada.” Afei “sɛ akɔnnɔ no nyinsɛn a, ɛwo bɔne; na bɔne no nso nyin a, ɛwo owu.” (Yak. 1:14, 15) Akɔnnɔ nyinaa farebae ne yɛn koma, enti Satan pɛ sɛ owia yɛn koma sɛnea ɛbɛyɛ a ɔbɛtetew yɛne Onyankopɔn ntam.\n5, 6. (a) Ɔkwan bɛn na Satan fa so nya yɛn koma? (b) Nneɛma abiɛsa bɛn na Satan bɔ mmɔden sɛ ɔde bɛsɛe yɛn koma? Adɛn nti na yebetumi aka sɛ waben mu paa?\n5 Ɔkwan bɛn na Satan fa so nya yɛn koma? Bible ka sɛ: “Wiase nyinaa da ɔbɔnefo no tumi mu.” (1 Yoh. 5:19) Ade biako a Satan de to nnipa brada ne “nea ɛwɔ wiase” anaa wiase nneɛma. (Monkenkan 1 Yohane 2:15, 16.) Mfe mpempem pii na Bonsam de anifere anwene mfiri apete wiase baabiara. Wiase yi mu ara na yɛte, enti ɛsɛ sɛ yɛhwɛ yɛn anammɔntutu yiye na Ɔbonsam anto yɛn brada amma yɛantɔ n’afiri mu.—Yoh. 17:15.\n6 Satan bɔ mmɔden sɛ ɔde akɔnnɔ bɔne bɛsɛe yɛn koma. Ɔsomafo Yohane ma yehu nneɛma abiɛsa bi a Satan de twetwe yɛn: (1) “ɔhonam akɔnnɔ,” (2) “aniwa akɔnnɔ,” ne (3) “asetena mu nneɛma a nnipa de hoahoa wɔn ho.” Satan de saa nneɛma abiɛsa yi sɔɔ Yesu hwɛe wɔ sare no so. Ɔde saa mfiri yi ayɛ adwuma mfe pii, enti waben mu paa. Onim onipa biara ne ne so afiri. Yɛbɛhwɛ nea yɛbɛyɛ de abɔ yɛn ho ban wɔ ne mfiri no ho, nanso ansa na yɛbɛyɛ saa no, momma yɛnhwɛ sɛnea Ɔbonsam tumi too Hawa brada nanso wantumi annya Onyankopɔn Ba no.\nHawa ahwease nyinaa fi “ɔhonam akɔnnɔ” (Hwɛ nkyekyɛm 7)\n7. Ɔkwan bɛn na Satan faa so de “ɔhonam akɔnnɔ” sɔɔ Hawa hwɛe?\n7 Onipa biara hia aduan na watumi akɔ so atena ase. Ɔbɔadeɛ no nwenee asase sɛ ɛmma nnɔbae pii. Satan nim sɛ nnipa pɛ aduan, enti ɔbɔ mmɔden sɛ ɔde aduan bɛsɔ yɛn ahwɛ ma yɛayɛ biribi a Onyankopɔn ani nnye ho. Momma yɛnhwɛ sɛnea ɔde eyi sum Hawa afiri. (Monkenkan Genesis 3:1-6.) Satan ka kyerɛɛ Hawa sɛ, sɛ odi “papa ne bɔne ho nimdeɛ dua” aba no bi a, ɔrenwu, na mmom ɛda a obedi bi no ɔbɛyɛ sɛ Onyankopɔn. (Gen. 2:9) Nea na Ɔbonsam repɛ akyerɛ ne sɛ enhia sɛ Hawa tie Onyankopɔn na watumi atena ase. Eyi yɛ nkontompo ne nnaadaasɛm ankasa! Bere a Ɔbonsam de saa nnaadaasɛm no hyɛɛ Hawa tirim no, na nneɛma abien bi wɔ hɔ a Hawa betumi ayɛ: Nea edi kan, anka obetumi apo saa asɛm no. Nea ɛto so abien, ɔpɛ a ɔbɛkɔ so adwinnwen ho ma ne kɔn adɔ aduaba no. Ná nnuaba pii wɔ turom hɔ a anka obetumi atew bi adi nanso asɛm a Satan kae nti ɔde n’adwene nyinaa sii dua a esi turo no mfinimfini no so. Enti “ɔtew n’aba no bi na odii.” Satan maa Hawa kɔn dɔɔ biribi a ne Bɔfo no abara.\nYesu amma biribiara antwetwe n’adwene (Hwɛ nkyekyɛm 8)\n8. Ɔkwan bɛn na Satan faa so sɛ ɔde “ɔhonam akɔnnɔ” bɛto Yesu brada? Adɛn nti na Satan annya Yesu?\n8 Ɔkwan koro no ara na Satan yɛe sɛ ɔbɛfa so asɔ Yesu ahwɛ wɔ sare no so. Bere a Yesu kyenee kɔm adaduanan, awia ne anadwo no, Satan bɔɔ mmɔden sɛ ɔde aduan bɛsɔ no ahwɛ. Satan kae sɛ: “Sɛ woyɛ Onyankopɔn ba a, kasa kyerɛ ɔbo yi ma ɛnnan paanoo.” (Luka 4:1-3) Na nneɛma abien bi wɔ hɔ a Yesu betumi ayɛ: Ɔpɛ a ɔremfa tumi a ɔwɔ mpɛ aduan; ɔpɛ nso a ɔbɛyɛ saa. Na Yesu nim sɛ ɛnsɛ sɛ ɔde ne tumi pɛ ɔno ara akɔnnɔde. Na ɔkɔm de no deɛ, nanso na ɔmpɛ sɛ ɔbɛyɛ biribiara asɛe ɔne Yehowa ntam. Yesu kae sɛ: “Wɔakyerɛw sɛ, ‘Ɛnyɛ paanoo nkutoo so na onipa nam bɛtena ase, na mmom asɛm biara a efi Yehowa anom nso.’”—Mat. 4:4.\n9. Dɛn ne “aniwa akɔnnɔ”? Ɔkwan bɛn na Satan faa so de “aniwa akɔnnɔ” daadaa Hawa?\n9 Yohane kae sɛ “aniwa akɔnnɔ” nso yɛ ade foforo a Satan de to brada. Obi hwɛ biribi kɛkɛ a, ebetumi ama wanya ho akɔnnɔ. Saa akɔnnɔ yi na Satan de daadaa Hawa. Ɔka kyerɛɛ Hawa sɛ da a obedi aduaba no bi no ‘n’ani bebue.’ Hawa rehwɛ aduaba no nyinaa na ɛreyɛ no akɔnnɔ. Enti ohui sɛ dua no yɛ fɛ na “ɛyɛ akɔnnɔ.”\n10. Ɔkwan bɛn so na Satan de “aniwa akɔnnɔ” sɔɔ Yesu hwɛe? Dɛn na Yesu yɛe wɔ ho?\n10 Yesu nso ɛ? Satan “kɔkyerɛɛ no asase so ahenni nyinaa prɛko; na Ɔbonsam ka kyerɛɛ no sɛ: ‘Mede tumi yi nyinaa ne ɛho anuonyam bɛma wo.’” (Luka 4:5, 6) Yesu amfa n’ani ankasa anhu wiase ahenni nyinaa prɛko, na mmom Satan yii ahenni no ho anuonyam kyerɛɛ Yesu wɔ anisoadehu mu. Na Satan susuw sɛ nea Yesu behu no bɛyɛ n’akɔnnɔ. Ɔka kyerɛɛ Yesu sɛ: “Sɛ wobɔ wo mu ase som me a, ne nyinaa bɛyɛ wo de.” (Luka 4:7) Yesu nyɛ obi a Satan betumi de eyi ayi no da. Yesu yii Satan ano ntɛm ara sɛ: “Wɔakyerɛw sɛ, ‘Yehowa wo Nyankopɔn na ɛsɛ sɛ wokotow no, na ɔno nkutoo na ɛsɛ sɛ wosom no.’”—Luka 4:8.\n“ASETENA MU NNEƐMA A NNIPA DE HOAHOA WƆN HO”\n11. Ɛyɛɛ dɛn na Satan nyaa Hawa?\n11 Yohane kae sɛ nea ɛwɔ wiase no bi ne “asetena mu nneɛma a nnipa de hoahoa wɔn ho.” Bere a Adam ne Hawa nkutoo wɔ asase so no, na wɔrentumi mfa ‘nneɛma a wɔwɔ nhoahoa wɔn ho’ nkyerɛ obiara. Nanso wɔmaa ahantan didii wɔn mu. Satan daadaa Hawa ma onyaa adwene sɛ Onyankopɔn de adepa bi rekame no. Ɔbonsam ka kyerɛɛ no sɛ da a obedi “papa ne bɔne ho nimdeɛ dua” no bi no, ɔbɛyɛ “sɛ Onyankopɔn ahu papa ne bɔne.” (Gen. 2:17; 3:5) Na Satan pɛ sɛ Hawa nya adwene sɛ onhia Yehowa wɔ n’abrabɔ mu. Ɛbɛyɛ sɛ ahantan ka ho bi na Hawa gyee nkontomposɛm a ɛte saa dii. Hawa dii aduaba a na Yehowa abara no, na n’adwene yɛɛ no sɛ ɔrenwu da. Nanso na ɔredaadaa ɔno ara ne ho!\n12. Dɛn bio na Satan de sɔɔ Yesu hwɛe? Dɛn na Yesu yɛe?\n12 Yesu anyɛ n’ade sɛ Hawa koraa; nokwasɛm ne sɛ yɛreka ahobrɛase a, na Yesu wɔ bi papaapa! Satan de biribi foforo sɔɔ Yesu hwɛe, nanso Yesu anyɛ biribiara ampɛ anuonyam amma ne ho. Na Yesu mpɛ sɛ ɔsɔ Onyankopɔn hwɛ wɔ ɔkwan biara so. Ɔyɛɛ saa a, anka ɛbɛkyerɛ sɛ ɔyɛ ahantan. Yesu maa Satan mmuae tee sɛ: “Wɔaka sɛ, ‘Nsɔ Yehowa wo Nyankopɔn nhwɛ.’”—Monkenkan Luka 4:9-12.\nDƐN NA YƐBƐYƐ NA YƐNE YEHOWA NTAM ANSƐE?\n13, 14. Ɔkwan bɛn na Satan fa so sɔ yɛn hwɛ nnɛ?\n13 Nneɛma a Satan de sɔɔ Hawa ne Yesu hwɛe no, ɛno ara bi na nnɛ nso ɔde to yɛn brada. Ɔbonsam de “ɔhonam akɔnnɔ” twetwe nnipa ma wobu bra bɔne, na wodidi fuu nom nsa tra so. Ɔbonsam nim sɛ ani pɛ nhwɛ, enti ɔde “aniwa akɔnnɔ” twetwe nnipa a wɔn ani nna wɔn ho so ma wɔhwɛ aguamansɛm, ɛnkanka Intanɛt so aguamansɛm. Sɛ obi ma ne ho so anaa ɔde ‘asetena mu nneɛma hoahoa ne ho’ a, ɛnyɛ den koraa sɛ Satan benya no ma wafom wiase ahonyade, na wapɛ tumi, din, anaa anuonyam!\nSɛ wuhyia tebea a ɛte sɛɛ a, kyerɛw nsɛm bɛn na ɛsɛ sɛ wokae? (Hwɛ nkyekyɛm 13, 14)\n14 Satan de ‘wiase nneɛma’ sum afiri sɛnea mpataayifo de nam yi mpataa no. Apataa no hu nam no a, ɛtwe no, nanso onnim sɛ darewa hyɛ nam no mu. Satan pɛ sɛ ɔde nneɛma a yɛyɛ no daa a ayɛ sɛ asɛm biara nni ho to yɛn brada ma yebu Onyankopɔn mmara so. Nanso eyi yɛ anifere kwan a Satan fa so kanyan yɛn akɔnnɔ na ɔsɛe yɛn koma. Ɔpɛ sɛ yepia Onyankopɔn apɛde to nkyɛn na yenya adwene sɛ nea ehia paa wɔ asetenam ne sɛ yebedwudwo yɛn ho na yɛahwehwɛ nea yɛpɛ. Wobɛma Satan afiri yi ayi wo anaa?\n15. Yɛbɛyɛ dɛn asuasua Yesu na yɛako atia Satan nnɛɛdɛe?\n15 Hawa gyaa ne ho maa Satan afiri yii no, nanso Yesu amma Satan kwan koraa. Bere biara a Satan yɛe sɛ ɔbɛto Yesu brada no, Yesu de Bible mu asɛm yii n’ano sɛ: “Wɔakyerɛw sɛ” anaa “wɔaka sɛ.” Sɛ yɛyɛ nnipa a yegye bere sua Bible a, yebehu mu nsɛm yiye, na sɛ biribi retwetwe yɛn akɔ bɔne mu a, yɛbɛkae kyerɛw nsɛm bi a ɛbɛboa yɛn ma yɛagyina yɛn nan so pintinn. (Dw. 1:1, 2) Onyankopɔn asomfo anokwafo pii ho nsɛm wɔ Bible mu, na sɛ yɛhwɛ wɔn suasua wɔn a, ɛbɛboa yɛn ma yɛakɔ so abata Onyankopɔn ho. (Rom. 15:4) Sɛ yesuro Yehowa ampa na yɛdɔ nea ɔdɔ na yekyi nea okyi a, ɛbɛbɔ yɛn ho ban.—Dw. 97:10.\n16, 17. Adɛn nti na nneɛma a ‘yedwen’ ho betumi akyerɛ nnipa ko a yɛbɛyɛ?\n16 Ɔsomafo Paulo hyɛ yɛn nkuran sɛ yɛmma Nyankopɔn nwene yɛn “adwene” sɛnea ɛbɛyɛ a yebesusuw nneɛma ho sɛ Nyankopɔn na ɛnyɛ wiase no. (Rom. 12:1, 2) Paulo sii so dua sɛ ehia sɛ yenya yɛn nsusuwii so tumi. Ɔkae sɛ: “Yɛretutu nsusuwii ne ade a ɛkorɔn biara a wɔama so atia Onyankopɔn nimdeɛ agu; na yɛfa nsusuwii nyinaa nnommum ma ɛyɛ setie ma Kristo.” (2 Kor. 10:5) Nneɛma a yɛde hyɛ yɛn adwenem na ɛbɛkyerɛ nnipa ko a yɛbɛyɛ, enti ɛsɛ sɛ ‘yɛkɔ so susuw’ nneɛma a ɛhyɛ nkuran ho.—Filip. 4:8.\n17 Sɛ yɛpɛ sɛ yɛn abrabɔ yɛ kronkron a, ɛnsɛ sɛ yɛde nsusuwii bɔne anaa nneɛma a ɛho ntew hyɛ yɛn adwenem. Ɛsɛ sɛ yɛde “koma a emu tew” som Yehowa. (1 Tim. 1:5) Nanso yɛnkae sɛ koma yɛ okontomponi, enti ebia yɛrenhu mpo sɛ “nneɛma a ɛwɔ wiase” redidi yɛn ase. (Yer. 17:9) Eyi nti momma ‘yɛnkɔ so ara nsɔ nhwɛ sɛ yɛwɔ gyidi no mu anaa, na yɛnkɔ so mpɛɛpɛɛ yɛn mu nhwɛ.’ Kyerɛwnsɛm no betumi aboa yɛn ma yɛapɛɛpɛɛ yɛn mu, enti sɛ yɛresua Bible a yemmisa yɛn ho sɛ, ‘Me nsusuwii ne nneɛma a m’ani gye ho sɔ Onyankopɔn ani’?—2 Kor. 13:5.\n18, 19. Dɛn nti na ɛsɛ sɛ yesi nketekrakye sɛ yɛbɛyɛ nnipa a Yehowa gye yɛn tom?\n18 Ade foforo a ɛbɛboa yɛn na “nneɛma a ɛwɔ wiase” amfa yɛn dommum ne sɛ yebetie Yohane asɛm yi: “Wiase ne n’akɔnnɔ retwam, na nea ɔyɛ ade a Onyankopɔn pɛ no tena hɔ daa.” (1 Yoh. 2:17) Wohwɛ Satan wiase no a wobɛka sɛ ɛbɛtena hɔ afebɔɔ, nanso da koro pɛ ne nyinaa bɛdan abutuw. Biribiara nni Satan wiase yi mu a ɛbɛkyene boɔ. Sɛ yɛma eyi tena yɛn adwenem a, ɛbɛhyɛ yɛn mpamden ma yɛako atia Ɔbonsam nnɛɛdɛe biara.\n19 Ɔsomafo Petro tu yɛn fo sɛ yɛmmɔ bra a ɛbɛma Onyankopɔn agye yɛn atom ‘bere a yɛretwɛn na yɛma Yehowa da no ba yɛ ntɛm yɛn adwenem, ɛda a ɔsoro bɛsɔ ogya asɛe na emu nneɛma a adɔ ayɛ kɔɔ no bɛnan no!’ (2 Pet. 3:12) Ɛrenkyɛ koraa saa da no beyi ne ti, na Yehowa bɛsɛe Satan wiase no korakora; ɛho biribiara renka. Nanso mpɛn dodow a saa da no mmae yi, Satan bɛkɔ so de “nneɛma a ɛwɔ wiase” asɔ yɛn ahwɛ sɛnea ɔde sɔɔ Hawa ne Yesu hwɛe no. Ɛnsɛ sɛ yesuasua Hawa na yedi yɛn akɔnnɔ akyi da. Yɛyɛ saa a, na yɛde Satan reyɛ yɛn nyame. Ɛsɛ sɛ yesuasua Yesu na yɛde yɛn nan si fam ko tia biribiara a Satan de bɛsɔ yɛn ahwɛ; sɛ dekode no yɛ fɛ na ɛyɛ akɔnnɔ sɛ dɛn koraa a, ɛsɛ sɛ yɛpo no ntɛm ara. Momma yɛn mu biara nsi nketekrakye sɛ ɔbɛyɛ onipa a Yehowa gye no tom.


Ahene Nhoma a Edi Kan 10:1-29\nSaba hemmaa bɛsraa Solomon (1-13)\nSolomon nyaa ahonyade bebree (14-29)\n10 Afei Saba hemmaa tee sɛnea Yehowa ama Solomon agye din.+ Enti ɔbae sɛ ɔde nsɛmmisa a ɛkyere adwene* rebɛsɔ no ahwɛ.+ 2 Ɔde dɔm kɛse*+ ne yoma a wɔsoso balsam ngo+ ne sika kɔkɔɔ pii ne aboɔden abo baa Yerusalem. Ɔbaa Solomon nkyɛn, na ɔde biribiara a ɛda ne koma so too ɔhene anim. 3 Ɛnna Solomon nso buaa ne nsɛm no nyinaa; biribiara nni hɔ a ɛkyeree ɔhene so a wantumi ankyerɛ mu. 4 Bere a Saba hemmaa huu Solomon nyansa nyinaa,+ ofi a wasi,+ 5 nnuan a ɛwɔ ne pon so,+ sɛnea n’ahemfi mpanyimfo tete ne nkyɛn, n’asomfo a wɔsom wɔ pon ho ne wɔn ntaade, nsahyɛfo, ne ɔhyew afɔre a daa ɔbɔ wɔ Yehowa fi no, ɔhemmaa no ho dwiriw no papaapa.* 6 Enti ɔka kyerɛɛ ɔhene sɛ: “Wo nyansa ne nea woayɛ ho nsɛm* a metee wɔ m’asaase so nyinaa yɛ nokware. 7 Mannye wɔn nsɛm no anni kosii sɛ m’ankasa mede m’aniwa behui; nea wɔka kyerɛɛ me no, anokwa, ennu wo nyansa ne w’ahonyade no fã mpo! Nea mabehu yi boro nea metee no so koraa. 8 Anigye ne wo nkurɔfo, na anigye ne wo nkoa a wogyina w’anim daa tie wo nyansa no!+ 9 Ayeyi nka Yehowa wo Nyankopɔn;+ ɔno na ayɛ no fɛ sɛ ɔde wo bɛtena Israel agua so. Yehowa dɔ Israel kosi daa, enti na wasi wo hene sɛ hwɛ ma atɛntrenee ne trenee nkɔ so no.” 10 Ɛnna ɔmaa ɔhene sika kɔkɔɔ dwetikɛse* 120, balsam ngo+ pii, ne aboɔden abo.+ Balsam ngo dodow a Saba hemmaa de maa Ɔhene Solomon no, obiara amfa bi amma saa bio. 11 Hiram ahyɛn a ɛde sika kɔkɔɔ fi Ofir bae no,+ na ɛde algum nnua+ pii ne aboɔden abo+ nso fi Ofir ba. 12 Ɔhene de algum nnua yɛɛ nnyinaso wɔ Yehowa fi ne ahemfi* hɔ, na ɔde bi nso yɛɛ asanku ne asankuten maa nnwontofo no.+ Ebesi nnɛ, algum nnua a ɛte saa bi mmae da, na wonhuu ɛso bi bio. 13 Ɔhene Solomon nso de nea Saba hemmaa pɛ ne nea obisae nyinaa maa no; ɛsono nea Ɔhene Solomon ankasa yii ne yam de maa no.* Afei ɔhemmaa no san n’akyi kɔɔ n’asaase so, ɔne ne nkoa.+ 14 Afe biara, sika kɔkɔɔ a na Solomon nya no, emu duru yɛ dwetikɛse 666;+ 15 ɛsono nea na akwantufo de ba, ne mfaso a na aguadifo no, Arabia ahemfo nyinaa, ne asaase no so amradofo de ba. 16 Ɔhene Solomon de sika kɔkɔɔ a wɔde dade afra yɛɛ akyɛm akɛse 200+ (ɔde sika kɔkɔɔ a emu duru yɛ nnwetɛbona* 600 guu akyɛm no biara ho),+ 17 na ɔde sika kɔkɔɔ a wɔde dade afra yɛɛ akyɛm nketewa* 300 (ɔde sika kɔkɔɔ mmɛnnaa* abiɛsa guu saa akyɛm no biara ho). Afei ɔhene de guu Lebanon Kwaefi hɔ.+ 18 Ɔhene yɛɛ asonse* ahengua kɛse bi+ nso, na ɔde sika kɔkɔɔ amapa faa ho nyinaa.+ 19 Stɛps a ɛtoatoa so asia na na wɔforo kɔ ahengua no anim; wɔyɛɛ biribi te sɛ apata kurukuruwa wɔ ahengua no soro. Ná ahengua no wɔ nsa wɔ ha ne ha, na na wɔayɛ agyata+ abien gyinagyina nsa no ho. 20 Agyata 12 gyinagyina stɛps a ɛtoatoa so asia no so; stɛps biara, abien na egyina so. Baako wɔ ano ha, ɛnna baako nso wɔ ano ha. Ná wɔnyɛɛ bi saa da wɔ ahenni biara mu. 21 Nea Ɔhene Solomon nom mu nyinaa, wɔde sika kɔkɔɔ na ɛyɛe, na Lebanon Kwaefi+ hɔ nneɛma nyinaa, wɔde sika kɔkɔɔ amapa na ɛyɛe. Wɔamfa dwetɛ anyɛ emu biara, efisɛ na dwetɛ nka hwee wɔ Solomon bere so.+ 22 Nea ɛte ne sɛ, na ɔhene wɔ Tarsis+ ahyɛn pii wɔ po so a ɛne Hiram ahyɛn kɔ kwan so. Mfe abiɛsa biara, na Tarsis ahyɛn no de sika kɔkɔɔ ne dwetɛ, asonse,+ nkontromfi, ne piikɔk* ba. 23 Enti sɛ yɛreka ahonyade ne nyansa a, na asaase so hene biara nto Ɔhene Solomon.+ 24 Nnipa fi asaase so baabiara baa Solomon anim betiee nyansa a Onyankopɔn de ahyɛ ne komam no.+ 25 Afe biara, na nkurɔfo de akyɛde brɛ no; dwetɛ ne sika kɔkɔɔ nneɛma, ntaade, akode, balsam ngo, apɔnkɔ, ne mfurumpɔnkɔ. 26 Solomon boaboaa nteaseɛnam ne apɔnkɔ* ano, na onyaa nteaseɛnam 1,400 ne apɔnkɔ* 12,000,+ na ɔde kɔɔ nteaseɛnam nkurow mu, na na ɛhɔ bɛn ɔhene wɔ Yerusalem.+ 27 Ɔhene maa dwetɛ dɔɔso wɔ Yerusalem sɛ abo, na ɔmaa sida nnua dɔɔso sɛ sikamɔɔ nnua a ɛwɔ Sefela.+ 28 Solomon apɔnkɔ no, wɔkra fii Egypt; ná ɔhene aguadifo no kɔtɔ apɔnkɔ* no akuwakuw tua bo a wɔatwa ato so.+ 29 Nteaseɛnam a wɔkra fii Egypt no, na ebiara bo yɛ nnwetɛbona 600, na ɔpɔnkɔ nso bo yɛ nnwetɛbona 150. Ná wɔn nso kɔtɔn ma Hitifo+ ahemfo ne Siria ahemfo.\n^ Anaa “aborɔme; akasabebu.”\n^ Anaa “ne wo nsɛm.”\n^ Nt., “nea ɛwɔ Ɔhene Solomon nsam a ɔde maa no.”\n^ Hebri Kyerɛwnsɛm mu no, bɛnnaa baako yɛ gram 570. Hwɛ Nkh. B14.\n^ Ebetumi nso akyerɛ, “wɔkra fii Egypt ne Kue; ná ɔhene aguadifo no tɔ fi Kue,” na ebetumi aba sɛ Kue no ara ne Kilikia.


הבשורה על-פי מתי 9 HHH - Mateo 9 ASCB\nObubuafoɔ Bi Ayaresa\n1Yei akyi no, Yesu kɔtenaa kodoɔ bi mu kɔɔ Kapernaum, kuro a ɔte mu. 2Ɔduruu hɔ no, ankyɛre biara na nnipa bi de obubuafoɔ bi brɛɛ no sɛ ɔnsa no yadeɛ. Na Yesu hunuu gyidie a wɔwɔ wɔ ne mu no, ɔka kyerɛɛ obubuafoɔ no sɛ, “Ɔba, ma wʼani nnye, wɔde wo bɔne nyinaa akyɛ wo.”\n3Ɛhɔ ara na Atwerɛsɛm no akyerɛkyerɛfoɔ a na wɔwɔ hɔ no bi teaam sɛ, “Ɔbarima yi ka abususɛm. Ɔkyerɛ sɛ ɔyɛ Onyankopɔn!”\n4Yesu hunuu deɛ ɛwɔ wɔn adwenem no, ɔbisaa wɔn sɛ, “Adɛn enti na modwene bɔne ho saa? 5Me Onipa Ba no, mewɔ tumi wɔ asase yi so sɛ metumi de bɔne kyɛ. Deɛ ɛwɔ he na ɛyɛ den, sɛ obi bɛka sɛ, ‘Mede wo bɔne akyɛ wo’ anaasɛ ɔbɛka sɛ, ‘Sɔre na nante?’ ” 6Nanso, sɛdeɛ ɛbɛyɛ na mobɛhunu sɛ Onipa Ba no wɔ tumi sɛ ɔde bɔne kyɛ enti, ɔka kyerɛɛ obubuafoɔ no sɛ, “Sɔre na bobɔ wo kɛtɛ, na kɔ efie ɛfiri sɛ, masa wo yadeɛ.” 7Amonom hɔ ara, obubuafoɔ no sɔre bobɔɔ ne kɛtɛ, siim kɔɔ ne fie! 8Nnipadɔm no hunuu anwanwadeɛ yi no, wɔn ho dwirii wɔn yie. Wɔkamfoo Onyankopɔn sɛ ɔde tumi a ɛte saa ama onipa!\nYesu Frɛ Mateo\n9Yesu firi deɛ ɔsaa obubuafoɔ no yadeɛ hɔ rekɔ no, ɔhunuu ɔbarima ɔtogyeni bi a ɔte atogyeeɛ. Wɔfrɛ saa ɔbarima no Mateo. Yesu hunuu no no, ɔka kyerɛɛ no sɛ, “Bɛdi mʼakyi.” Ɛhɔ ara, Mateo sɔre dii Yesu akyi.\n10Ɛbaa sɛ Yesu ne nʼasuafoɔ no kɔɔ Mateo fie kɔdidiiɛ. Wɔredidi no, ɔtogyefoɔ ne nnebɔneyɛfoɔ bebree baa hɔ ne no ne nʼasuafoɔ no too nsa didiiɛ. 11Farisifoɔ no hunuu sɛ ɔne nnebɔneyɛfoɔ ato nsa redidi no, anyɛ wɔn dɛ. Wɔbisaa nʼasuafoɔ no sɛ, “Adɛn enti na mo ɔkyerɛkyerɛfoɔ no de ne ho abɔ nnebɔneyɛfoɔ a wɔte sɛɛ yi?”\n12Yesu teeɛ no, ɔbuaa wɔn sɛ, “Nnipa a wɔnyare no, ɔyaresafoɔ ho nhia wɔn, na nnipa a wɔyare no na ɔyaresafoɔ ho hia wɔn.” 13Ɔsane kaa bio sɛ, “Monkɔhwehwɛ yei ase wɔ Atwerɛ Kronkron no mu. Wɔatwerɛ sɛ, ‘Ɛnyɛ mo afɔdeɛ ne ayɛyɛdeɛ na mepɛ, na mmom, ahummɔborɔ.’ Mammɛfrɛ teneneefoɔ, na mmom, mebɛfrɛɛ nnebɔneyɛfoɔ sɛ wɔnsakra mmra Onyankopɔn nkyɛn.”\nMmuadadie Ho Asɛmmisa\n14Ɛda bi, Yohane Osubɔni asuafoɔ baa Yesu nkyɛn bɛbisaa no sɛ, “Adɛn enti na wʼasuafoɔ no nni mmuada, sɛdeɛ yɛne Farisifoɔ di mmuada no?”\n15Yesu buaa wɔn sɛ, “Mogye di sɛ, sɛ ayeforɔkunu ne ne nnamfonom te hɔ a, ɛsɛ sɛ ne nnamfonom no werɛ ho, na wɔbua da anaa? Ɛberɛ bi bɛba a wɔbɛfa me afiri wɔn nkyɛn. Saa ɛberɛ no na wɔbɛdi mmuada.\n16“Hwan na ɔde ntoma foforɔ bɛtare ntoma dada mu? Saa ntaremu no bɛsuane dada no mu ama tokuro kɛseɛ abɛda hɔ. 17Hwan na ɔde nsã foforɔ bɛgu aboa nwoma nsã nkotokuo dada mu? Sɛ ɔyɛ saa a, nsã no bɛpae nkotokuo no ama nsã no ahwie agu, na nkotokuo no nso asɛe. Nsa nkotokuo foforɔ mu nko ara na ɛsɛ sɛ wɔde nsã foforɔ gugu na amma nkotokuo no ne nsã no mu biara ansɛe.”\nƆbaa Bi Ayaresa Ne Ababaawa Bi Wunyane\n18Yesu gu so rekasa no, Yudafoɔ panin bi ba bɛkoto, sɔree no. Ɔde nʼadesrɛdeɛ too Yesu anim sɛ, “Me babaa awu seesei ara. Menim sɛ, sɛ woba de wo nsa bɛka no pɛ a, ɔbɛnyane.” 19Yesu ne nʼasuafoɔ no ne ɔpanin no siim sɛ wɔrekɔ ɔpanin no fie.\n20Wɔrekɔ no, ɔbaa bi a mogya atu no mfirinhyia dumienu firii Yesu akyi sɔɔ nʼatadeɛ ano. 21Ɔkaa wɔ ne tirim sɛ, “Sɛ mede me nsa ka no nko ara a, me ho bɛyɛ me den.”\n22Yesu danee nʼani ka kyerɛɛ no sɛ, “Ɔbabaa, ma wo bo ntɔ wo yam. Wo gyidie agye wo. Wo ho atɔ wo.” Ɛfiri saa ɛberɛ no mu, ne ho tɔɔ no.\n23Yesu duruu ɔpanin no fie hɔ a ɔhunuu sɛ nkurɔfoɔ no bi resu na ebinom reto ayiase nnwom no, 24ɔkaa sɛ, “Obiara mfiri adi. Ababaawa no nwuiɛ. Wada!” Yesu asɛm a ɔkaeɛ yi maa nnipa no seree no. 25Nnipa no nyinaa firii adi no, Yesu kɔɔ faako a ababaawa no da hɔ no. Ɔsɔɔ ne nsa. Prɛko pɛ, ababaawa no nyaneeɛ. 26Saa anwanwadeɛ a Yesu yɛeɛ yi trɛɛ wɔ mpɔtam hɔ nyinaa.\nAnifirafoɔ Baanu Bi Ayaresa\n27Yesu firi deɛ ɔnyanee ababaawa no hɔ rekɔ no, anifirafoɔ baanu bi dii nʼakyi teateaam sɛ, “Dawid ba, hunu yɛn mmɔbɔ!”\n28Yesu duruu efie no, anifirafoɔ no baa ne nkyɛn. Yesu bisaa wɔn sɛ, “Mogye di sɛ mɛtumi ama moahunu adeɛ?”\nWɔbuaa no sɛ, “Aane, Awurade, yɛgye di!”\n29Yesu de ne nsa kaa wɔn ani kaa sɛ, “Mo gyidie nyɛ deɛ mohwehwɛ mma mo!” 30Amonom hɔ ara na wɔn ani buebueeɛ. Yesu bɔɔ wɔn ano sɛ, “Monnka saa ayaresa yi ho asɛm nkyerɛ obiara.” 31Nanso, nnipa no firi hɔ pɛ, wɔbɔɔ asɛm no dawuro.\nMumu Bɔdamfoɔ Bi Ayaresa\n32Yesu ne nʼasuafoɔ refiri adi no, wɔde mumu bi a honhommɔne wɔ ne so brɛɛ no. 33Yesu tuu honhommɔne no na prɛko pɛ, mumu no kasaeɛ. Saa honhommɔne tuo yi yɛɛ nnipa a wɔwɔ hɔ no nyinaa nwanwa ma wɔkaa sɛ, “Yɛnhunuu saa anwanwadeɛ yi bi da wɔ Israelman mu ha!”\n34Farisifoɔ no deɛ, wɔkaa sɛ, “Ɔbonsam de honhommɔne ahyɛ no ma enti na ɔtumi tu ahonhommɔne no.”\n35Yesu kyinkyinii nkuro so ne nkuraa ase kaa Onyankopɔn Ahennie no ho asɛmpa wɔ wɔn hyiadan mu. Baabiara a ɔkɔeɛ no, ɔsaa nyarewa ahodoɔ bebree. 36Ɛberɛ a Yesu hunuu nnipadɔm no, ne yam hyehyee no maa wɔn ɛfiri sɛ, ɔhunuu sɛ ɔhaw ahodoɔ gu wɔn so a, wɔnhunu deɛ wɔnyɛ ne deɛ wɔmfa a wɔbɛnya mmoa nso. Wɔte sɛ nnwan a wɔnni ɔhwɛfoɔ. 37Ɛha na Yesu ka kyerɛɛ nʼasuafoɔ no sɛ, “Otwa adwuma no dɔɔso, na adwumayɛfoɔ no deɛ, wɔsua. 38Enti, monsrɛ adwumawura no na ɔmma adwumayɛfoɔ bebree mmra ne twa adwuma no mu.”\nASCB : Mateo 9


Sɛnea Wobesiesie Adwuma Ho Nsɛm | Onyankopɔn Dɔ\nKENKAN WƆ Acholi Afrikaans Albanian Altai American Sign Language Amharic Arabic Argentinean Sign Language Armenian Assamese Australian Sign Language Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Boulou Brazilian Sign Language British Sign Language Bulgarian Cakchiquel (Central) Cambodian Catalan Cebuano Chavacano Chichewa Chilean Sign Language Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Colombian Sign Language Croatian Czech Dangme Danish Douala Drehu Dutch Ecuadorian Sign Language Efik English Estonian Ewe Faroese Fijian Finnish Finnish Sign Language Ga Garifuna Georgian German Greek Greenlandic Guarani Gujarati Guna Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Iloko Indonesian Japanese Japanese Sign Language Jula Kabiye Kachin Kannada Kazakh Kekchi Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Korean Korean Sign Language Kosraean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lithuanian Lomwe Low German Luganda Luo Macedonian Macua Malagasy Malay Malayalam Mam Mambwe-Lungu Mapudungun Marathi Mauritian Creole Mazatec (Huautla) Mbunda Mexican Sign Language Mixe (North Central) Mizo Myanmar Nahuatl (Central) Nahuatl (Guerrero) Nahuatl (Huasteca) Ndau Ndebele Ndebele (Zimbabwe) Ndonga Ngabere Ngangela Niuean Norwegian Nyaneka Nyungwe Nzema Oromo Ossetian Otomi (Mezquital Valley) Palauan Pangasinan Papiamento (Curaçao) Persian Peruvian Sign Language Polish Polish Sign Language Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romanian Rotuman Runyankore Russian Russian Sign Language Rutoro Samoan Sango Sena Sepedi Serbian Serbian (Roman) Sesotho (Lesotho) Seychelles Creole Shona Sinhala Slovak Slovenian Solomon Islands Pidgin Spanish Spanish Sign Language Sranantongo Swahili Swati Swedish Tahitian Tajiki Tamil Tarascan Tatar Tetun Dili Thai Tigrinya Tiv Tlapanec Tojolabal Totonac Tshwa Tsonga Tswana Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Venda Venezuelan Sign Language Vezo Wallisian Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nAdwuma Ho Nsɛm a Wobesiesie\nSɛnea wɔayɛ ho kyerɛwtohɔ wɔ 1 Korintofo 6:1-8 no, ɔsomafo Paulo kae sɛ Kristofo bi de wɔn yɔnko gyidifo kɔɔ asɛnnibea. Ɛhaw no sɛ Kristofo a wɔwɔ Korinto no ‘tumi sii wɔn bo kɔɔ asɛnnii wɔ nnipa a wɔnteɛ anim.’ (Nkyekyɛm 1) Paulo kyerɛɛ nea enti a ɛnsɛ sɛ Kristofo de wɔn nuanom kɔ asɛnnibea na mmom wosiesie wɔn ntam nsɛm wɔ asafo no mu no. Momma yɛnhwɛ nea enti a ɔde afotusɛm a efi honhom mu yi mae ne tebea bi a wanhyɛ da anka ho asɛm pɔtee.\nSɛ adwuma ho nsɛm bi sɔre wɔ yɛne yɛn nua gyidini ntam a, ɛsɛ sɛ yedi kan hwɛ sɛ yebesiesie asɛm no wɔ Yehowa kwan so, na ɛnyɛ yɛn kwan so. (Mmebusɛm 14:12) Sɛnea Yesu daa no adi no, ɛbɛyɛ papa sɛ yɛyɛ ntɛm siesie yɛne yɛn nuanom ntam nsɛm ansa na agye nsam. (Mateo 5:23-26) Nanso awerɛhosɛm ne sɛ Kristofo bi ma mansotwe yɛ wɔn dɛ na wɔde wɔne wɔn nuanom ntam nsɛm kɔ asɛnnibea. Paulo kae sɛ: “Nokwarem no, ɛyɛ nkogudi koraa ma mo sɛ mode mo ho mo ho bɛkɔ asɛnnii.” Adɛn ntia? Ade titiriw baako ne sɛ adeyɛ a ɛte saa bɛka din pa a asafo no wɔ ne Onyankopɔn a yɛsom no no. Enti ɛsɛ sɛ yɛma asɛm a Paulo bisae yi tena yɛn adwenem: “Adɛn na momma wɔnyɛ mo bɔne mmom?”—Nkyekyɛm 7.\nPaulo kae nso sɛ Onyankopɔn ayɛ nhyehyɛe pa wɔ asafo no mu a wɔde siesie anuanom ntam nsɛm. Mpanyimfo no yɛ Kristofo mmarima a Kyerɛwnsɛm mu nimdeɛ ama wɔn nyansa, na Paulo kae sɛ wotumi ‘bu anuanom ntam atɛn wɔ asetena yi mu nneɛma ho.’ (Nkyekyɛm 3-5) Yesu kyerɛe sɛ nsɛm a anibere wom te sɛ ntwiri ne asisi sɔre a, ɛsɛ sɛ wɔfa akwan mmiɛnsa a edidi so yi so siesie: nea edi kan, ɛsɛ sɛ nnipa mmienu a asɛm wɔ wɔn ntam no bɔ mmɔden sɛ wɔn ankasa besiesie; sɛ wɔn mmienu antumi ansiesie a, nea ɛto so abien a wobetumi ayɛ ne sɛ wɔde ɔdansefo baako anaa adansefo mmienu bɛba mu; sɛ eyi nso anyɛ yiye a, nea ɛto so mmiɛnsa a wobetumi ayɛ ne sɛ wɔde asɛm no bɛkɔ akɔdan mpanyimfo a wogyina asafo no ananmu no.—Mateo 18:15-17.\nNokwarem no, mpanyimfo a Kristofo bi yɛ no nkyerɛ sɛ wonim mmara anaa adwuma ho nsɛm, enti ɛnsɛ sɛ wɔyɛ wɔn ho saa. Sɛ adwuma ho nsɛm sɔre wɔ anuanom ntam a, ɛnyɛ wɔn na ɛsɛ sɛ wɔhyɛ ho mmara ma wɔn. Mmom no, wɔboa wɔn a asɛm no fa wɔn ho no nyinaa ma wɔde Kyerɛwnsɛm no di dwuma de siesie ma asomdwoe ba. Sɛ asɛm no yɛ den ma wɔn a, wobetumi de akɔdan ɔmansin sohwɛfo anaa mpanyimfo a wɔwɔ Yehowa Adansefo adwumayɛbea no. Nanso nsɛm foforo bi wɔ hɔ a Paulo afotu no nka ho asɛm pɔtee. Eyinom bi ne dɛn?\nƐtɔ mmere bi a, wɔde asɛm bi kɔ asɛnnibea sɛnea wɔbɛfa mmara kwan so ama asomdwoe aba kɛkɛ a adwemmɔne biara nni akyi. Sɛ nhwɛso no, tebea a edidi so yi bɛhwehwɛ sɛ obi de asɛm bi kɔ asɛnnibea: bere a obi pɛ sɛ ogyae aware mmara kwan so, bere a obi hwehwɛ tumi a ɛbɛma ne ba abedi ne nsam, bere a obi repɛ akɔnhamabɔde, bere a obi rehwehwɛ nsiakyibaa (insurance) ho sika, bere a adwuma bi abɔ fam na obi sika wom, ne bere a nsamansew ho nsɛm asɔre. Ebetumi aba sɛ obi de onua bi bɛkɔ asɛnnibea, na ebehia sɛ onua no nso de n’asɛm kɔdan asɛnnibea de twitwa gye ne ho. *\nSɛ obi de asɛm no kɔ asɛnnibea na ɛnyɛ mansotwe kɛkɛ nti na ɔyɛɛ saa a, ɛnde na ɛnto Paulo afotusɛm no. * Nanso nea ɛsɛ sɛ ɛtena Kristoni adwenem ne sɛ ɔbɛtew Yehowa din ho na waboa ma asomdwoe ne baakoyɛ atena asafo no mu. Kristofo ahyɛnsode titiriw ne ɔdɔ, na ɔdɔ nso ‘nhwehwɛ nea n’ankasa hia.’—1 Korintofo 13:4, 5; Yohane 13:34, 35.\n^ nky. 2 Ebetumi aba nso sɛ Kristoni bi bɛyɛ bɔne a anibere wom atia ne yɔnko. Ebi ne mmonnaato, tow a wɔtow hyɛ obi so, awudi, anaa korɔnbɔ a anibere wom. Nsɛm a ɛtete saa mu no, ɛrento mmara sɛ onua no de asɛm no bɛkɔ akɔdan atumfoɔ, ɛwom mpo sɛ ebia saa a ɔbɛyɛ no bɛma wɔadi ɔbɔnefo no asɛm wɔ asɛnnibea deɛ.\n^ nky. 3 Sɛ wopɛ sɛ wuhu pii fa saa asɛm yi ho a, yɛsrɛ wo hwɛ Ɔwɛn-Aban, March 15, 1997, kratafa 17-22, ne October 15, 1991, kratafa 25-28.


Yoɛl 3 AKCB - Matteus 3 LB\nAman No Atemmu\n1“Saa nna no mu,\nmede Yuda ne Yerusalem ahonyade bɛsan aba.\n2Mɛboa aman nyinaa ano,\nna mede wɔn aba Yehosafat bon mu.\nƐhɔ na mebu wɔn atɛn\nwɔ nea wɔyɛɛ mʼagyapade, a ɛyɛ Israelfo ho,\nefisɛ wɔbɔɔ me nkurɔfo hwetee aman so,\nna wɔkyekyɛɛ mʼasase mu.\n3Wɔbɔɔ me nkurɔfo so ntonto,\nWɔtɔn mmerantewa de mu sika bɔɔ aguaman.\nWɔtɔn mmeawa nso de gyee nsa,\n4“Dɛn na mowɔ tia me, Tiro ne Sidon ne mo Filisti amantam nyinaa? Mopɛ sɛ motɔ me so were ana? Sɛ saa na ɛte de a, monhwɛ yiye. Mɛyɛ ntɛm, atua mo biribiara a moayɛ no so ka. 5Mofaa me dwetɛ ne me sikakɔkɔɔ ne mʼagyapade a ɛsom bo, na mosoa koguu mo abosonnan mu. 6Motontɔn nnipa a wɔte Yuda ne Yerusalem maa Helafo3.6 Helafo ne Foenikefo dii gua fi afe 800 AWA. sɛnea ɛbɛyɛ a, wobefi wɔn asase so akɔ akyirikyiri.\n7“Nanso, mɛsan de wɔn afi faako a mokɔtɔn wɔn no aba, na nea moayɛ no nyinaa, metua mo so ka. 8Mɛtontɔn mo mmabarima ne mo mmabea ama Yudafo, na wɔn nso atɔn wɔn ama Arabfo, ɔman a ɛwɔ akyirikyiri no.” Me, Awurade, na makasa.\n9Mompae mu nka eyi wɔ aman so:\nMunsiesie mo ho mma ɔko!\nMomma mo mmarima akofo no ntwiw mmra, na wɔmmɛko.\n10Momfa mo funtumnnade no mmɔ afoa,\nna momfa mo asosɔw mmɔ mpeaw.\nMa nea wɔayɛ mmerɛw nka se,\n11Monyɛ ntɛm mmra,\nmo amanaman a moatwa ahyia,\nmommɛboa mo ho ano wɔ hɔ.\nFa wʼakofo bra, Awurade!\n12“Wɔnkanyan aman no;\nwontu nteɛ nkɔ Yehosafat bon no mu,\nefisɛ ɛhɔ na mɛtena\nna mabu aman a atwa ahyia no nyinaa atɛn.\n13Munhwim kantankrankyi no,\nefisɛ otwabere no adu so.\nMommra, muntiatia bobe no so,\nefisɛ nsakyiamoa no ayɛ ma\nna ahina no ayɛ ma abu so.\nSaa ara na wɔn amumɔyɛ dɔɔso!”\nwɔ gyinaesi subon no mu!\nAwurade da no abɛn\nwɔ gyinaesi subon no mu.\n15Owia ne ɔsram beduru sum,\nna nsoromma renhyerɛn bio.\n16Awurade bɛbobɔ mu afi Sion,\nne nne gyegyeegye afi Yerusalem,\nasase ne ɔsoro bɛwosow.\nNanso Awurade bɛyɛ guankɔbea ama ne nkurɔfo,\nɔbɛyɛ abandennen ama Israelfo.\nOnyankopɔn Nkurɔfo Nhyira\n17“Afei mubehu sɛ, me Awurade, mo Nyankopɔn,\nmete Sion, me bepɔw kronkron so.\nYerusalem bɛyɛ kronkron;\nna ananafo rentu wɔn so sa bio.\n18“Saa da no, nsa foforo bɛsosɔ afi mmepɔw no mu,\nna nufusu ateɛ wɔ nkoko so;\nNsu bɛba Yuda nsuwansuwa mu,\nna asuti betue afi Awurade fi,\nna agugu akasia subon no so nsu.\n19Nanso Misraim bɛdan amamfo,\nna Edom nso bɛyɛ nweatam,\nesiane awurukasɛm a wɔyɛ de tiaa nnipa a wɔwɔ Yuda nti.\nƐhɔ na wohwiee mogya a enni fɔ gui.\n20Nnipa bɛtena Yuda afebɔɔ\nna Yerusalem de, wɔbɛtena hɔ awo ntoatoaso nyinaa mu.\n21So merentɔ wɔn mogya a edi bem no so were ana?\nAwurade te Sion!\nAKCB : Yoɛl 3


2 Korintofo 8:1-24\n8 Afei, anuanom, yɛrema moahu adom a Onyankopɔn de adom Makedonia+ asafo ahorow no, 2 sɛ wɔn ahohia bere mu sɔhwɛ kɛse mu no, wɔn anigye mmoroso ne wɔn hia buruburoo no maa ahonyade a efi wɔn ayamye mu yɛɛ kɛse.+ 3 Na wɔyɛɛ sɛnea wɔn ahoɔden te ankasa,+ yiw, midi adanse sɛ wɔyɛɛ nea ɛboro wɔn ahoɔden so mpo, 4 bere a wɔn ankasa fi wɔn pɛ mu srɛɛ yɛn ara sɛ yɛmma wɔn hokwan na womfi ayamye mu mfa nea wɔwɔ mma na wɔanya ɔsom a wɔsom akronkronfo+ no mu kyɛfa no. 5 Na ɛnyɛ sɛnea na yɛn ani da so kɛkɛ no, na mmom wɔnam Onyankopɔn pɛ so dii kan de wɔn ho maa Awurade+ ne yɛn. 6 Eyi ma yɛsrɛɛ Tito+ sɛ, sɛnea ofii ase mo mu no, ɔnhwɛ mma munwie ɔma a efi ayamye mu saa no. 7 Nanso sɛnea moboro so ade nyinaa mu,+ gyidi ne kasa ne nimdeɛ+ ne mmɔdenbɔ nyinaa ne ɔdɔ a yɛdɔ mo yi mu no, mommoro so saa ara wɔ ɔma a efi ayamye mu yi mu. 8 Ɛnyɛ sɛ mereka eyi de ahyɛ mo,+ na mmom mmɔden a afoforo abɔ wɔ ho ne sɛnea ɛbɛyɛ a mehu sɛ mo dɔ di mũ ntia. 9 Na munim yɛn Awurade Yesu Kristo adom no, sɛ na ɔyɛ ɔdefo de, nanso mo nti ɔbɛyɛɛ ohiani,+ na monam ne hia so ayɛ adefo.+ 10 M’adwene+ wɔ eyi ho ne sɛ: asɛm yi so wɔ mfaso ma mo,+ efisɛ afe ni a mufii ase sɛ mobɛyɛ, na ɛnyɛ ne yɛ nko, na mmom ɔpɛ a munyae sɛ mobɛyɛ nso;+ 11 enti afei munwie ne yɛ nso, na ama sɛnea munyaa ɔpɛ sɛ mobɛyɛ no, moafi nea mowɔ mu awie no saa ara. 12 Na sɛ ɔpɛ no wɔ hɔ a, nea obi wɔ na ɛsɔ ani,+ na ɛnyɛ nea onni. 13 Na ɛnyɛ sɛ mepɛ sɛ ɛyɛ mmerɛw ma ebinom+ na ɛyɛ den ma mo; 14 na mmom sɛnea ɛbɛyɛ a nneɛma bɛkyɛ pɛ ama nea aboro mo so no akogu wɔn hia mu, na nea aboro wɔn so no nso abegu mo hia mu, na nneɛma akyɛ pɛ.+ 15 Saa na wɔakyerɛw sɛ: “Nea ɔwɔ pii no annya ammoro so, na nea ɔwɔ ketewaa bi no, anhia no ammoro so.”+ 16 Afei aseda nka Onyankopɔn sɛ ɔde mo ho mmɔdenbɔ koro no ara bi ahyɛ Tito+ komam, 17 efisɛ watie yɛn nkuranhyɛ no ampa, nanso esiane sɛ ne ho pere no kɛse nti ofi n’ankasa pɛ mu na ɔreba mo nkyɛn. 18 Na yɛresoma onua a asɛmpa no ho ayeyi a ɔwɔ atrɛw adu asafo horow nyinaa mu no aka ne ho. 19 Ɛnyɛ ɛno nko, na mmom asafo horow no ayi no+ sɛ ɔnka yɛn ho mfa akyɛde yi nkɔ mmeaemmeae mfa nhyɛ Awurade anuonyam+ mfa nkyerɛ sɛ yɛayɛ krado.+ 20 Yɛnam so kwati sɛ yɛbɛma obi anya yɛn ho asɛm+ wɔ ntoboa+ a wɔde ma ayamye mu a yɛde kɔboa yi ho. 21 Na yɛyɛ “nhyehyɛe di ho dwuma nokwaredi mu, ɛnyɛ Yehowa anim nko na mmom nnipa anim nso.”+ 22 Bio nso yɛresoma yɛn nua a yɛada no adi wɔ nneɛma pii mu sɛ ɔyɛ mmɔdenbɔfo aka wɔn ho, na seesei mo mu ahotoso kɛse a ɔwɔ nti, ne mmɔdenbɔ no ayɛ kɛse. 23 Nanso sɛ biribi wɔ hɔ a monte ase a ɛfa Tito ho a, ɔyɛ obi a ɔka me ho ne me yɔnko dwumayɛni+ ma mo yiyedi; anaa sɛ ɛyɛ biribi a ɛfa yɛn nuanom no ho a, wɔyɛ asafo horow no asomafo ne Kristo anuonyam. 24 Enti monna mo dɔ+ ne nea yɛde hoahoaa yɛn ho+ wɔ mo ho no adi nkyerɛ wɔn, asafo ahorow no anim.


abakosem ne nnipa ewo ekuo no mu\nNwuma a SANN ye\nSen na wobehu SANN\nNnwuma a yeye no seisei\n- ekwan a yebefaso ama oman Ghana aye ahaban mono-mman bio no ye Aban nhyehyee. Timba twa ne nsaase a yehyehye no basabasa no ama Ghana adane esre ne sa…Afe 2006 no mu, bosome a etƆso edu no Ghana Aban hyehyee se oman no mu nipa akuo kuo nndua nnua ahoro bebree. SANN duaa nndua 50. Ye duaa nnua bi te se oframo, teek, mme, kyenkyen, akasia. Afe yi 2007 ), yadua nndua ahanu aduonum(250) wƆ bosome enum no mu.\nYennpe ntontom ne yadee »malaria »\neda 6.03.07 a oman Ghana nyaa mfie aduonum Fawohodi no, SANN boo dawuro se yennpe ntontom ne “malaria” wo Sawua-Aboaso! Efiri saa bere no, ye koso bo dawuro kyerekyere akwan a yebefaso apam ntontom na yatu saa yadee “malaria” yi ase afiri Sawua-Aboaso: biibi te se yebeda ntontom dan mu, yebesisi ammena a ededa mfikyire na yadodo nnwura a atwa kuro no ho ahyia. Yebekyerekyere nipa no nso ekwan a yenam so ko “malaria” yadee no.\nSANN hyee dawubo fa yadebo HIV/AIDS ho afe 1990 no mu. Efiri saa bere no, yetaa ye nkyerekyere wo yadee no ho ma akyerekyerefoo ne asukuufoo. Afe 2004, bosome a eto so nsia no mu JSS sukuufoo dummienu (12) bi yee adesua fa HIV/AIDS yadee no ho wo Okomfo Anokye Ayaresabea. Saa adesua yi aboa ma HIV/AIDS dwumadie wo Sawua-Aboaso agyina. Sukuufoo dummienu yi biara duaa dua baako de kae nipa a yadebone yi aku won anaa aye won. Owura a Ɔda SANN ano no ne AIDS akuo ahoro aye adwuma mmere tenten wo Gyaaman oman mu. Ghana ha nso, SANN ne ekuo kesee “Ghana Aids Commission” taa di nkitaho.\nSANN nkosou nnwumadie no, de mpaninfoo adesua na ehyee asee. Efiri saa bere no, ekwan a yebefaso anya nimdee foforo aye nkosonnwuma ne yen botaee titriw.\nMpaninfoo sua atwere ne akenkan. Wosan sua nimdee fa won nnwuma ho.\nYedwendwen nneema a eha won a won annko sukuu. Oyi boa ma wohunu Sukuu ho mfasoo na wode won nkwadaa ko sukuu.Ahenfo,Kometiifoo ne Asembreman a won wo Sawua-Aboaso taa hyiahyia nipa no ne wo dwendwen nsem a eha won ho.\nMmrantee ne Mmabaa Senta\nYebuee SANN Mmrantee ne Mmabaa Senta no afe yi, bosome nnwotwe, eda a etoso enum (5.08.07). Senta no wo baabi a yebo bool, “table tennis” ene “basket ball” Yasiesie edan kesee baako mu a mmrantee ne mmabaa hyia dwendwen won ho. SANN ama won komputa mmiensa, afidie a yede twere mmienu ena afidie a yedepam adee nso baako. Nkrataa a yefem (library) ene agoro-ludo, dame, ne dee ekeka ho pii wo edan no mu. Yewo mmarimowaa ne maayiwa a odeda nnwuma no ano.


Yɛda wo ase sɛ woagye bere akenkan saa nhomawa yi ama woahu sɛnea Yehowa Adansefo te, yɛn dwumadi ahorow, ne sɛnea yɛn ahyehyɛde no reyɛ adwuma. Yegye di sɛ aboa wo ma woahu sɛ yɛn na yɛreyɛ Yehowa apɛde nnɛ. Yɛhyɛ wo nkuran sɛ kɔ so sua Onyankopɔn ho ade, ka nea woresua no ho asɛm kyerɛ w’abusuafo ne wo nnamfonom, na wo ne yɛn mmɔ fekuw wɔ yɛn Kristofo nhyiam ase daa.—Hebrifo 10:23-25.\nWubehu sɛ dodow a wusua Yehowa ho ade no, dodow no ara na wubetumi ahu sɛnea ɔdɔ wo ankasa. Afei, ɛno bɛka wo ma woayɛ nea wubetumi biara de akyerɛ sɛ wo nso wodɔ no. (1 Yohane 4:8-10, 19) Nanso, dɛn na wubetumi ayɛ wɔ w’asetenam da biara da de akyerɛ sɛ wodɔ no? Dɛn nti na ne mmara a ɛfa abrabɔ pa ho a wode bɛyɛ adwuma wɔ w’asetenam no bɛma asi wo yiye? Dɛn na ɛbɛboa wo ma w’ani agye ho sɛ wo ne yɛn bɛbom ayɛ Onyankopɔn apɛde? Nea ɔne wo sua Bible no ani begye ho sɛ ɔne wo bɛbom ahwehwɛ nsɛmmisa yi ho mmuae sɛnea ɛbɛyɛ a wo ne w’abusua betumi de ‘mo ho asie Onyankopɔn dɔ mu akɔ daa nkwa mu.’—Yuda 21.\nYɛde anigye hyɛ wo nkuran sɛ kɔ so sua nhoma a edi hɔ no na nya nkɔso wɔ nokware no mu.


1 Beresosɛm 9 AKCB - Matteus 9 LB\n1 Beresosɛm 9:1-44\n1Wɔkyerɛw Israel anato biara mu nnipa din guu Israel ne Yuda Ahemfo nhoma mu. Esiane sɛ na Yudafo no nni Awurade nokware no nti, wotwaa wɔn asu kɔɔ Babilonia.\nAtukɔfo A Wɔsan Bae\n2Wɔn a wɔsan ba bɛfaa wɔn agyapade wɔ wɔn nkurow dedaw mu no yɛ mpapahwekwa. Wɔne asɔfo, Lewifo ne asɔredan mu aboafo no bi na wɔbae.\n3Nnipa a wofi Yuda, Benyamin, Efraim ne Manase mmusuakuw mu ba bɛtenaa Yerusalem.\n4Abusua baako a wɔsan bae no yɛ Amihud babarima Utai a ɔyɛ Omri babarima na ɔno nso yɛ Imri babarima na ɔno nso yɛ Bani babarima a wɔyɛ Yuda babarima Peres asefo.\n5Wɔn a wɔsan bae a na wofi Silonfo abusua mu no yɛ:\nAsaia a ɔyɛ abakan no ne ne mmabarima.\n6Serah abusua mu no:\nYeuel ne nʼabusuafo na wɔsan bae.\nYuda abusuakuw no mu mmusua ahansia aduɔkron (960) na wɔsan bae.\n7Wɔn a wofi Benyamin abusuakuw mu a wɔsan bae no ne:\nMesulam babarima Salu, a ɔyɛ Hodawia babarima na ɔno nso yɛ Hasenua babarima;\n8Yibneia a ɔyɛ Yeroham babarima, Ela a ɔyɛ Usi babarima, Mikri babarima; Mesulam a ɔyɛ Sefatia babarima, Reuel babarima, Yibnia babarima bae.\n9Saa mmarima yi nyinaa, na wɔyɛ mmusua ntuanofo, na wɔakyerɛw wɔn din wɔ wɔn mmusuakuw anato nhoma mu. Benyamin abusuakuw mu mmusua ahankron ne aduonum asia na wɔsan bae.\nAsɔfo A Wɔsan Bae\n10Asɔfo a wɔsan bae no bi ne:\nYedaia, Yehoriarib, Yakin,\n11Asaria a ɔyɛ Hilkia babarima a ɔno nso yɛ Mesulam babarima na ɔno nso yɛ Sadok babarima na ɔno nso yɛ Meraiot babarima na ɔno nso yɛ Ahitub babarima. Na Asaria yɛ Onyankopɔn fi ahwɛfo so panyin.\n12Asɔfo a wɔsan bae no bi ne Adaia a ɔyɛ Yeroham babarima a na ɔno nso yɛ Pashur babarima na ɔno nso yɛ Malkia babarima ne Masai a ɔyɛ Adiel babarima na ɔno nso yɛ Yahsera babarima na ɔno nso yɛ Mesulam babarima a ɔno nso yɛ Mesilemit babarima na ɔno nso yɛ Imer babarima.\n13Asɔfo a wɔsan bae nyinaa dodow yɛ apem ahanson aduosia. Na wɔyɛ mmusua ntuanofo a wɔyɛ nsiyɛfo. Na wɔn adwuma ne sɛ, wɔsom wɔ Onyankopɔn fi.\n14Lewifo a wɔsan bae no yɛ:\nSemaia a ɔyɛ Hasub babarima a na ɔyɛ Asrikam babarima a na ɔno nso yɛ Hasabia babarima a na ɔyɛ Merari aseni,\n15Bakbakar, Heres, Galal, Mika babarima Matania a ɔyɛ Sikri babarima na ɔno nso yɛ Asaf babarima,\n16Obadia a ɔyɛ Semaia babarima a ɔyɛ Galal babarima na ɔno nso yɛ Yedutun babarima ne Asa a ɔyɛ Elkana babarima Berekia a wɔtenaa Netofa asase so.\n17Apon ano hwɛfo a wɔsan bae no yɛ:\nSalum, Akub, Talmon, Ahiman ne wɔn abusuafo. Salum na na ɔyɛ ɔpon ano hwɛfo panyin. 18Kan no nso, na anka wɔn na wɔhwɛ ɔhene pon a ɛkyerɛ apuei fam no so. Na saa mmarima no som sɛ Lewifo atenae apon ano ahwɛfo.\n19Na Salum yɛ Kore babarima a ɔyɛ Ebiasaf a ofi Kora abusua mu aseni. Na ɔne nʼabusuafo a wɔyɛ Korafo no na na wɔwɛn ɔkwan a ɛkɔ kronkronbea hɔ no, sɛnea na wɔn mpanyimfo wɛn Ahyiae Ntamadan wɔ Awurade atenae hɔ no.\n20Eleasar babarima Pinehas na kan no na ɔhwɛ apon ano ahwɛfo no so, na Awurade ka ne ho.\n21Akyiri no, Meselemia babarima Sakaria na na ɔwɛn ɔkwan a ɛkɔ Ahyiae Ntamadan no mu no ano.\n22Ne nyinaa mu, saa bere no, na apon ano ahwɛfo no dodow yɛ ahannu ne dumien (212) a na wɔakyerɛw wɔn din wɔ wɔn anato nkrataa mu wɔ wɔn nkuraa.\nDawid ne Samuel a na ɔyɛ ɔdehufo no ama wɔn dibea a ɛsom bo. 23Saa apon ano ahwɛfo yi ne wɔn asefo no, na wɔkyekyɛ wɔn mu kɔwɛn ɔkwan a ɛkɔ Awurade fi, a kan no na ɛyɛ ntamadan no ano. 24Wɔde apon ano ahwɛfo no gyinagyinaa afanan no nyinaa a ɛyɛ apuei, atɔe, atifi ne anafo. 25Bere ano bere ano, na wɔn abusuafo a wɔwɔ nkuraa no bɛboa wɔn wɔ wɔn nnanson nnanson dwumadi mu. 26Na saa Lewifo apon ano ahwɛfo mpanyimfo baanan no adwuma no yɛ nea ekura asodi kɛse, efisɛ wɔn na na wɔhwɛ adan ne sikakoradan a ɛwɔ Onyankopɔn fi hɔ no so. 27Wɔwɛn Onyankopɔn fi hɔ anadwo, efisɛ na ɛyɛ wɔn asɛde. Afei, na ɛyɛ wɔn adwuma sɛ da biara anɔpa wobuebue apon no.\n28Na apon ano ahwɛfo no bi adwuma ne sɛ, wɔhwɛ nneɛma ahorow a wɔde yɛ ɔsom adwuma no so. Sɛ wɔrekɔfa, na wɔresan de akogu hɔ no nyinaa, wɔhwɛ sɛ bi renyera. 29Afoforo nso hwɛ nneɛma a wɔde asiesie hɔ, nneɛma a ɛwɔ kronkronbea hɔ, nneɛma a wɔde brɛ wɔn, sɛ ebia, asikresiam a wɔayam no muhumuhu, nsa, ngo, nnuhuam ne kurobow ahorow so. 30Nanso na asɔfo no na wodi nnuhuam no ne kurobow no ho dwuma. 31Lewini a wɔfrɛ no Matitia a ɔyɛ Korani Salum abakan no na na ɔto brodo a wɔde bɔ afɔre no. 32Na nnipa bi a wofi Kohat abusua mu nso na na wɔhwɛ, siesie brodo a wɔde to pon Homeda no.\n33Nnwom ho nimdefo a na wɔn nso yɛ Lewifo atitiriw no nyinaa, na wɔtete Asɔredan no mu. Na wɔmma wɔnnyɛ dwuma foforo biara, esiane wɔn adwuma a wɔyɛ no mmere nyinaa nti.\n34Na saa nnipa yi nyinaa tete Yerusalem. Na wɔyɛ Lewifo mmusua no nyinaa ntuanofo a wɔakyerɛw wɔn din ahyɛ wɔn anato krataa mu.\nƆhene Saulo Anato\n35Yeiel (Gibeon agya) tenaa Gibeon.\nNa ne yere din de Maaka, 36a na ne babarima abakan din de Abdon. Na Yeiel mmabarima a wɔaka no din de Sur, Kis, Baal, Ner, Nadab, 37Gedor, Ahio, Sakaria ne Miklot. 38Miklot na ɔyɛ Simeam agya. Na saa abusuafo yi tete bemmɛn wɔn ho wɔn ho wɔ Yerusalem.\n39Ner na ɔwoo Kis. Kis na ɔwoo Saulo, Saulo na ɔwoo Yonatan, Malki-Sua, Abinadab ne Esbaal.\n40Yonatan babarima ne:\nMerib-Baal (anaa Mefiboset) na Merib-Baal woo Mika.\n41Mika mmabarima ne:\nPiton, Melek, Tarea ne Ahas.\n42Ahas woo Yara.\nYara woo Alemet, Asmawet ne Simri.\nNa Simri woo Mosa. 43Mosa woo Binea.\nBinea woo Refaia.\nRefaia woo Elasa.\nElasa woo Asel.\n44Asel woo mmabarima baasia a wɔne:\nAsrikam, Bokeru, Ismael, Searia, Obadia ne Hanan. Na eyinom yɛ Asel mma.\nAKCB : 1 Beresosɛm 9


Friday Sermon: Objectives of Jalsa Salana (Annual Convention) - 28th June 2013\nFida Nyamesɛmka: Ayɛwoho 5, 2013.\n(Friday sermon – 5th July, 2013 – Fante Translation)\nNYANKOPƆN NE NHYIRA-GERMANY NSERAHWƐ.\nAnohoba Mɛsia (ANN) ne awensɛm tsia a ͻkyerɛwee ne nkyerɛasee kyerɛdɛ:\nO! Ɔdomfo Ewuradze mebɛyɛ dɛn m’akyerɛ me ndaase a onnyi kabea akyerɛ Wo.\nNa henfa na mefrɛ m’anowerba fi a obotum dze me ndaase a no mu kye ama!\nƆyɛ dzen dɛ ebotum ada Nyankopͻn ase wͻ Ne nhyira na N’enyimpa ntsi. Nserahwɛ biara a Hadhrat Khalifatul Masih kͻ no nya Nyankopͻn Ne nhyira na N’enyimpa wͻ akwan soronko mu. Ɔnnkyɛree biara ͻkͻr Jalsa Salana a wͻyɛɛ no wͻ Germany, na Jalsa hͻ no, ͻnye mbeambea bi so, onyaa esuahun wͻ Ɔdomankoma Nadom na Ne nhyira ho a ͻhyɛɛ gyedzi a ͻkyerɛ dɛ daapem Nyankopͻn No bͻ no a ͻhyɛɛ no wͻ Anohoba Mɛsia (ANN) ho no ba mu wͻ enyimnyam fofor mu.\nAmeer a ͻwͻ Germany no kaa dɛ dza ohunii biara boor n’adwen do, ͻno nye ne nsafoo. German amamba na hͻn dawurbͻ asoɛe kyerɛɛ hɛn enyigye soronko a wͻto no abaw a onnhyia. Nkorͻfo a wͻwͻ apaamu apaamu, tumdzifo na Kristian asͻfo a wͻbaa bea a wͻpaa asͻrfi ho tam anaa wͻtoow asͻrfi fapem no kyerɛɛ enyigye soronko. Nyankopͻn N’adom a odwiir Jalsa hͻ no, nkorͻfo kyerɛɛ dɛ ͻnntͻ ka. Onyimpa n’adwen nnkotum atse Ɔdomankoma nhyira ase; dza osii Germany hͻ dze ne saso nnka; ampaara dɛ enyida do dɛ obedzi mu naaso mbrɛ Nyankopͻn sii hyiraa ehyiadzi no do no nna ͻbor do.\nDɛ mbrɛ oeenya no ntͻyɛɛ no, Hadhrat Khalifatul Masih kasae faa Ɔdomankoma nhyira ho ber a ͻdze ne nserahwɛ no kͻr ewie no. Ɔyɛ no kusum so dɛ ͻda Jalsa edwumayɛfo no ase na ͻnyaa pɛ dɛ ͻyɛ dɛmara so nda da yi. N’akwantu yɛɛ tsiabaa; odzii dadu na ber yi mu no ͻpaa asͻrfi ebien ho tam na ebien so ͻtoo fapem. Nyankopͻn N’adom ara nkekano nhyiamu a dɛm ber yi wͻyɛɛ no kͻr yie mbordo mbordo na ͻmaa adwen bi a onnsi kwaa a nkorͻfo binom enya wͻ asͻrfi ho no pepaa fii hͻ. Wͻtoo Masjid Subhan a ͻwͻ Morferden ne fapem na Masjid Baitul Ata dze wͻpaa ho tam. Dan bi a woesi no dada na wosiesiee no daan no yɛɛ Asͻrfi. Jama’at a wͻwͻ hͻ no dze kwasafodwuma (Waqr-e-amal) siesiee asͻrfi no; na wodzii dͻnhwer mpem esoun wͻ ho. Baitul Raheem a ͻwͻ Neuweid nye asͻrfi kor so a wͻpaa ho tam no. baitul Hameed a ͻwͻ Fulda no wͻtoo ne fapem. Dɛm ndzeyɛɛ yi apaamu ahwɛdofo, aban edwumayɛfo banodzifo, amanyɛ na asͻr mpanyimfo baa ase.\nBer a wͻrepa Baitul Ata ho tam wͻ Florsheimam Main no Hesse mansin mu hwɛdofo no kaa dɛ ber a wͻrubuei Jamia Ahmadiyya no ͻkͻͻr ase. Ɔkaa Ahmadiyya nkyerɛkyerɛ na hͻn su ho nsɛm. Ɔdaa Jama’at no ase wͻ hͻn nhyehyɛɛ a ͻkyerɛ Islam supa ho, bi nye anamͻntwa nantsew a ͻkyerɛ ͻdͻ; kaar kwanmu nsiesie na dza ͻkeka ho. Germanfo ahaebien eduosoun na wͻtoo nsa frɛɛ hͻn ma wͻbaa asͻrfi yi ne mbuei ase; apaamu ahwɛdofo anan, ͻsoafo, amanyɛfo na mbrahyɛ baguafo, asͻfo, polisi panyin na apamfo a wͻhwɛ kurowpͻn no do\nBer a wͻretow Baitul Hameed ne fapem no, apamfo a wͻhwɛ kurowpͻn do no hͻn eguamutsenanyi ka dɛ, Ahmadiyya Kuw no ka Fulda kurowpͻn no ho. Ɔdaa no edzi dɛ onyim hɛn dwumadzi na ͻwͻ atsenka dɛ woesi asͻrfi Fulda no kyerɛ dɛ yɛwͻ pɛ dɛ yɛdze hɛn ho hyɛ amanfo hͻn dwumadzi wͻ kurowpͻn mu hͻ. Ɔkyerɛɛ dɛ nnyɛ ͻtse nsɛmpa wͻ Ahmadiyyafo ho nko, mbom dɛm nsɛm yi wͻdze kͻ nyɛɛ mu eso wͻyɛ nkorͻfo a wodzi mbra do.\nObi a ͻwͻ apaamu hͻ a oedzi mfe eduowͻtwe biako kaa dɛ dza Khalifatul Masih aka no nnyɛ ne nyinara na ͻbɛba mu ber yi a ͻtse ase yi, mbom wiadze nam no do bɛgye nyia ͻdze Ahmadiyya bͻbͻͻ adze no ne nsɛm ato mu. Dɛm opanyin yi, adzekyee no ͻsanee baa bɛkaa dɛ oeehu nyamsom no no nokwardzi wͻ n’akoma mu. Ɔserɛɛ dɛ wͻbɛkyerɛ no asͻryɛ ama ͻayɛ asͻr. Opanyin a ͻhwɛ apaamu hͻ yiedzi do no kyerɛɛ ne pɛ dɛ Hadhrat Khalifatul Masih bͻkͻ akɛsera edwuma n’asoɛe hͻ. Ɔkaa dɛ nkorͻfo faa Huzur ne kasaa no dɛ no mu dahͻ petee a ͻhyerɛn wͻ nyimdee mu eso otu kafo. Sadr no a ͻwͻ apaamu hͻ no kyerɛ dɛ mbrɛ nkorͻfo ridzi hͻ akͻnaba ara nye yi dɛ wͻrobͻhwɛ asͻrfi no. Dͻm a wͻbor ahaenum abͻhwɛ hͻ a wͻakyerɛ pɛ mapa wͻ Islam ne nkyerɛkyerɛ mu.\nBasia bi kaa dɛ ͻyɛ no enyigye dɛ Hadhrat Khalifatul Masih ne kasaa no kyerɛ Islam na Kristiansom ntseasee. Ɔkaa dɛ nsonsonee kumaabi na ͻda nsͻrbansͻrba ntamu, ne kɛsenara wͻnam kwan kor do. Obi so a wͻtoo nsa frɛɛ no kaa dɛ Hadhrat Khalifatul Masih akasa akyerɛ dɛ Islam yɛ asomdwee som wͻ ne kasaa a ͻaka no dada mu na iyi yɛ ehiasɛm a ͻtaa ka. Obi so kaa dɛ ͻyɛɛ no enyigye dɛ ͻtsee nsɛm a ͻfa no ͻdͻ ho a wͻkaa no mpɛn pii wͻ nhyiamu no ase. Ɔkaa dɛ ͻyɛ Kristiansom ne fa bi a wͻfrɛ no Protestant kadofo a okenyan noho yie na ͻdͻ yɛ ehiadze ma no papaapa na mbom ͻyɛ no dɛ ͻnntse dɛ wͻbͻ dzin wͻ n’asͻrfi mu pii dɛ mbrɛ ͻ’atse no wͻ ha yi. Ɔkaa dɛ ͻtsee ͻdͻ kɛse nka wͻ no mu wͻ hͻ. Ohuun dɛ nkorͻfo a wonnyi adwentsen wͻ Islam ho no, ͻyɛ a nna wonnyim Muslimfo mbrɛ wͻtse.\nHadhrat Khalifatul Masih nye TV na dawurbͻ nkrataa edwumayɛfo dzii mbisase. Hͻn a wͻnye no dzii ehyia no hͻn dodow nye iyinom; dawurbͻ nkrataa ahorow eduosa, radio asoɛe ebiasa na TV soronko enum na wͻdze ne nsɛm too gua. Ber a odzi kan a German Ɔman no ne TV twee Jama’at no hͻn nsɛm. Hɛn nsɛm dur nkorͻfo a hͻn dodow bɛyɛ ͻpepe kor na ahaebien: dɛm ber no ara so German Ɔman TV no daa Jama’at no edzi na wͻdze Huzur ne mfonyin too do ma wͻtsee ne nsɛm.\nTV bi so a wohu no wͻ Switzerland na Austria so twee nsɛm no ma aman ebiasa hͻn nsa kaa nsɛm no a nna German Jamaat no hͻn enyi nnda. Dawurbͻ krataa bi dze too gua dɛ Hadhrat Khalifatul Masih kaa dɛ bea bi a nkyɛ woker sika tͻ adze no, dan a wͻadan no asͻrfi yi nna ͻyɛ guadzibea; na dɛ wͻadan no asͻrfi yi ͻyɛ sunsum mu edwuma a woenntua hwee. Jama’at siesieara dze woenya gyinabew wͻ German Ɔmandua mu ma ͻnam dɛm ntsi obotum atsetsew noara n’adzesuabea ama o’enya Aban no mboa. Mbom, Hadhrat Khalifatul Masih maa ͻdaa edzi pefee dɛ Jama’at no noara kͻ noho mboa wͻ sikasɛm mu, n’akadofo no dze enyigye bͻ afͻr na wosisi asͻrfi na wonnhia dɛ wobisa mboa fi aban nkyɛn.\nObi a wͻtoo nsa frɛɛ no kaa dɛ ͻdͻ nkyerɛkyerɛ a ͻda Jama’at no na Khalifatul Masih ntamu no ne saso nnka no ͻnnyɛ esuadze a ͻdze awerɛfir ba ara da. Nokwar, ndandzemba piinara abͻ iyi enyikam na wͻakasa ho. Huzur ne krato a ͻkyerɛ dɛ Islam ne nkyerɛkyerɛ ka dɛ Jama’at wͻdɛ wobu nsͻrbansɛrba nyinara na ampaara asͻrfi afofor yi begyina hͻ ama dɛm nkyerɛkyerɛ yi no, wͻmaa osii gyina wͻ dawurbͻ dwumadzi mu nkanka ara abɛɛfo efir a wͻfrɛ no “website” no.\nNyankopͻn N’adom ara afe yi afoforfo a wͻabͻdͻn Kuw yi baa German Jalsa Salana no bi; anyɛnkofo a wͻhyɛɛ Tabligh ase na etsipiafo a wofi France na Belgium ͻnye Malta, Estonia, Kyrgyzstan, Kosovo, Albania, Iceland, Lithuania, Hungry, Latvia, Russia, Tajikistan, Bulgaria and Macedonia so baa bi. Ananmusifo a wofi Bulgaria yɛ eduowͻtwe na eduonum ebiasa so begyina Macedonia ananmu. Obiara, a ahͻho ka ho, enyi gyee sunsum mu nkenyan a Jalsa Salana dze maa no. German Jalsa Salana no ridzi adͻntsen wͻ Europe Boka afamu nye Europe amanaman bi so mu. Dɛm ntsi Tabligh dwumadzi no mu retrɛ. Dɛ mbrɛ ͻtse no, hͻn a wͻtoo nsa frɛɛ hͻn ase no enyi gyee mboframba no a wͻdze nsu rekyekyɛ eso wͻrohwɛ mpanyimfo; na dwumapa a woridzi no. Obinom kaa dɛ dɛm dwumadzi yi yɛɛ hͻn nwanwa.\nKristiannyi ewuraba bi a ofi Macedonia a ͻwͻ abͻdzin mapa wͻ Ngyiresi Kasa mu kaa dɛ ne prɛko a ͻreba Jalsa nye no na oehu dɛ Jalsa no wͻatoto no yie papaapa. Ohun dɛ obiara a mbofra ka ho rokͻ hͻnho mboa na iyi maa onyaa enyigye dɛ Jama’at no wͻ gyinabew a ͻkrͻn. Ber a Hadhrat Khalifatul Masih dze ne kasaa kͻͻr ewiei no ohuun mbrɛ Islam asomdwee nkyerɛkyerɛ tse na onyaa atsenka dɛ Jalsa no dze nsesa aba no mu.\nDatser bi a ofi Macedonia kaa dɛ n’enyi gyee dɛ nkorͻfo fi amanaman do naaso eyimpamu biara ne mframa mmbͻ wͻ Jalsa hͻ. dza ͻtsee fii nkorͻfo hͻn Jalsa nsɛmka mu no, ͻtsee nka dɛ o’enya ne bea pͻkyee. Ɔyɛɛ Bai’at wͻ da a Jalsa no kͻr ewiei no. Ɔkaa dɛ ͻkͻr Hajj na dza ohunii no faa amanyɛ ho no annyɛ no enyisͻ. Ɔkaa dɛ n’enyi agye nsakyer a Jama’at no dze kyerɛ na ohuun dɛ Jama’at no hyɛ Islam som mu dzen. Ɔdaa no edzi dɛ afei ͻagye Ahmadiyya ato mu na ͻno dze, ͻfa no dɛ ͻyɛ Seeratal Mustaqeem (kwan tsenenee no). Ɔyɛɛ no nwanwa dɛ apolisifo nnyi ehyiadzi kɛse a ͻtse dɛm no ase, ampaara wͻmaa Aban no awerɛhyɛmu dɛ wͻnnkɛfrɛ apolisifo biara. Ɔanntse nsɛm biara a Hadhrat Khalifatul Masih kaa faa dza Maulwinyi biara kyerɛkyerɛɛ mu. Ɔtoto no kͻn dɛ ͻabɛka Jama’at no ho. Ɔkaa dɛ ohuun dɛ Jama’at no wͻ Khalifa no ͻtsee nka dɛ oehu kwan no!\nAbrɛntsɛba bi a ofi Macedonia a ͻabɛyɛ Ahmadiyyanyi fofor a ofi Muslimfo adadaw no mu no huu amandze wͻ n’ebusuafo nsa ano. Okehiaa dɛ ofi fie kͻbͻ noho edwaa abosom esia wͻ beebi, ekyir noho kafo so bɛyɛɛ Bai’at. Ɔbaa Jalsa Salana no bi na ͻserɛɛ kwan kenkaan awensɛm bi a Macedoniafo kyerɛwee. Huzur maa no kwan. N’awensɛm no maa ehyiadzi ase hͻ yɛɛ huntuu, ͻbɛyɛ dɛ MTA twee guu efir do. Ne ndze yɛ ahomka dodow ara ma mbofraba gyegyee no do wͻ awensɛm akenkan no mu.\nHadhrat Khalifatul Masih kaa kyerɛɛ hͻn a wͻyɛ Germany Jalsa ho nhyehyɛɛ no dɛ wͻmma ho kwan ma wͻnkenkan hͻn awensɛm kyɛn dɛ wͻbɛkenkan awensɛm wͻ Urdu kasamu. Hadhrat Khalifatul Masih kaa dɛ wonsuo asɛm yi mu dzen. Nyanko bi a ofi Belgium kaa dɛ Jama’at no no dodow nkabͻmu na onuadͻ ͻnye dwuma a wodzi ma adasa no ekenyan no dodow. Ɔdze mfe ebien ahwehwɛ Jama’at no no dwumadzi mu. Ber a ͻtsee Hadhrat Khalifatul Masih ne kasaa no onyaa nsakyer bi wͻ no mu na ͻyɛɛ n’adwen dɛ ͻbɛyɛ Bai’at; na ͻyɛe.\nAbrɛntsɛ bi a ofi Ghana a ͻhyɛ Tabligh ase baa Jalsa no bi na ͻnam ehyiakwa bi ntsi oenntum annyɛ Bai’at. Ber a ͻsanee baa ehyiadzi no ase anafua no onyaa enyigye mbordo na ͻkaa dɛ ͻatse Hadhrat Khalifatul Masih ne kasaa no na onnyi siantsir biara a osiiw no kwan dɛ ͻbɛyɛ Ahmadiyyanyi, ntsi ͻyɛɛ Bai’at.\nOnua Kristiannyi bi ka dɛ n’enyi agye Huzoor ne nsɛm no ho yie. Osiandɛ wͻakyerɛkyerɛ Islam som no mu yie. Ɔka dɛ ͻpɛ dɛ ͻtse dɛ Kristianfo so wͻkyerɛkyerɛ hͻn so mmu pefee dɛm. Na n’adwen yɛ no dɛ Kristianfo kakraabaabi na wͻtum kyerɛkyerɛ nsɛm mu dɛm. Basia bi so kaa dɛ woesua ndzɛmba afofor pii efi Jalsa no mu na Huzoor ne kasaa no atͻ no do yie. Ɔdze ͻdͻ akyerɛkyerɛ nsɛm a nkyɛ ͻyɛ konsee wͻ n’adwen mu a nyimdziifo pii akyerɛw nwoma pii dze akyerɛkyerɛ mu.\nAhmadiyyanyi bi a ͻwͻ Germany bɛkaa dɛ ͻbabun bi kaa kyerɛɛ no dɛ, nna nkyɛ ͻyɛ Kristiannyi na nkomodzi mu no ͻbͻͻ Nkͻmhyɛnyi (NNN) ne dzin na dza ͻsosow do nyinara kaa ho. Ɔkaa dɛ asͻryɛ ber aso na okitsaa nsu dɛ ͻpɛ dɛ ogyina Huzoor n’ekyir yɛ asͻr. Ɔkaa dɛ, ͻbɛyɛɛ Ahmadiyya bɛyɛ bosom esia ara nye yi. Ɔdɛ ͻkaan nwona a wͻato no dzin Muhammad N’abrabͻ (Life of Muhammad) na obisaa n’asͻr panyin no mu nsɛm bi a woenntum ennyi ano papa biara. Ntsi ͻkaa kyerɛɛ no dɛ ne pɛ efi Kristian som mu na ͻpɛ dɛ ͻyɛ Islam som na ͻsrɛɛ mpaabͻ dɛ dza osiw no kwan biara befi n’akwan mu.\nGermany kyerɛkyerɛnyi bi a ofi Lithuania ka dɛ Jalsa no atͻ n’akoma do yie na n’enyi agye ho. Iyi nye da a odzi kan a wͻaba Ahmadiyyafo hͻn nhyiamudzi ase na iyi asesa adwen bͻn a nna ͻwͻ ma Islam nyinara. Onyaa akwanya dze bisaa Huzoor siantsir a yɛbͻ ose (Takbir) na mbom yɛmmbͻ hɛn nsamu. Onyaa nyiano dɛ nsamubͻ yɛ enyigye na mbom Takbir no yɛ enyigye na Nyankopͻn No ntonton nyiara bͻ mu.\nKristian sͻfo bi a ͻyɛ kyerɛkyerɛnyi wͻ esuapͻn Malta mu a wͻakan Anohoba Mɛsia (ANN) no nwoma no bi ka dɛ woenya adwenpa wͻ Jalsa no ho. Ɔkaa dɛ ͻgye dzi dɛ Ahmadiyya yɛ asomdwee som. Ɔtͻͻ “alaissallahu” nkaba no bi na obisaa dɛ dza wͻakyerɛw wͻ do no n’ase kyerɛ dɛn? Ber a wͻkyerɛɛ no ase no ͻkaa dɛ dɛm kasa pͻw yi ͻwͻ dɛ obiara ma ͻbɛn no ber nyinara. Obisaa dɛ ana Jama’at nye Pope edzi nkitaho da anaa? Na woyii no ano dɛ Huzoor ankasa akyerɛw ne nsa ano krataa akama Pope a wͻennya mbuae mpo. Ber a ͻtse dɛm no, no werɛ howee.\nHuzoor kasaa faa abakͻsɛm a ͻfa Pope hͻn nkitahodzi ho. Ber a Hadhrat Khjalifatul Masih II kͻͻr nserahwɛ wͻ Europe aman mu no, ͻbͻͻ mbͻdzen dɛ ͻnye Pope benya nkitahodzi na mbua a wͻdze maa no nye dɛ Vetican ahenfie hͻ no wͻreyɛ nsiesie, dɛm ntsi Huzoor nnkenya kwan ehyia Pope. Ber a nsɛmkyerɛwfo bisaa Huzoor faa ͻnye Pope hͻn nkitahodzi ho no ͻkyerɛɛ mu dɛ wͻkaa dɛm dɛ mbrɛ ͻbɛyɛ a onnkotum nye Pope edzi nkitaho. Dadwurbͻ krataa bͻͻ asɛm yi ho dawur na wͻkaa no wͻ ewie dɛ annyɛ a Vetican nnkowie nsiesie no ara da amma Khalifa nye Pope enndzi ehyia.\nAhmadiyyanyi bi a ofi Kyrgyzstan kaa dɛ ͻyɛɛ Bai’at wͻ afe 2007 na osiandɛ wonnyi asͻrdan wͻ no kurow no mu ntsi mber a odzikan a wͻayɛ asͻr wͻ Ahmadiyyafo hͻn asͻrdan mu no yɛ ber a wͻaba Germany yi, na iyi ahyɛ no pɛ dzen.\nNigernyi bi a ͻwͻ Belgium man mu kaa dɛ wͻatse asofo pii hͻn kasaa wͻ ebibirman mu na nsunsuado nye atsenka a woenya efi Huzoor ne kasaa mu no onnyaa bi dɛm da. Ɔyɛɛ Bai’at wͻ Jalsa no ase. Onua bi so a ofi Morocco kaa dɛ ͻakenkan kwan nkyerɛkyerɛ mu a nyimdziifo pii akyerɛw nye dza Anohoba Mɛsia (ANN) na ne Khalifafo akyerɛw na Ahmadiyyafo hͻn nwoma no mu dͻ yie. Ɔgyee Ahmadiyya too mu na ͻyɛɛ Bai’at wͻ nhyiamu yi ase na n’ebusuafo so yɛɛ Bai’at.\nMuslim nyɛnko bi a ofi Niger kaa dɛ nna ͻdwen dɛ sɛ nkyɛ Nkͻmhyɛnyi bi wͻ dɛ ͻtsena ase afebͻͻ a ͻno ͻwͻ dɛ ͻyɛ Nkͻmhyɛnyi Krͻnkrͻn Muhammad (NNN) na nnyɛ Yesu Kristo bi a. Ber a ͻhyiaa Ahmadiyyafo wͻ Belgium no, onyaa no nsɛm ano nyiano. Na ohun Khalifat ho nhyira na adom nna ohun dɛ dza Jama’at Ahmadiyya ka biara wͻ ngyina do wͻ Kuran nye Hadith mu. Ɔyɛɛ Bai’at wͻ Jalsa no ase wͻ da a odzi ewie no. Onua bi a ofi Kyrgyzstan kaa dɛ nna ͻdwen dɛ ana obenya kwan nye Khalifa bi edzi ehyia wͻ no nkwa nda mu anaa? Na nda yi a ͻahyia no yi ama ne gyedzi etu kafo. Huzoor serɛɛ dɛ yɛmbͻ mpaa mma Kyrgyzstanfo osiandɛ wͻwͻ ahokyer kɛse mu. Nyankopͻn mma Mullahfo a wͻdze ͻhaw aba no ntseaseepa anaa Ɔntwe hͻn aso.\nAhmadiyyanyi fofor bi a ofi Lebanon kaa dɛ ber bi, ne ba a woedzi mfe duebiasa bisaa no dɛ, nda a odzi ewie no bɛyɛ dɛn? N’egya no buaa no dɛ obɛyɛ mfe mpempem na ne ba no annye no annyɛ adwen na ͻkaa dɛ dɛm ber noara na yɛwͻ mu yi. Ɔkaa kyerɛɛ n’egya dɛ Dajjal no nye nyimpa bi ne dzin na mbom ͻyɛ nkorͻfo bi. N’egya no bisaa no kwan a ͻfaa do nyaa dɛm nyimdzii no na abofra no buaa dɛ, da kor bi ohun MTA efir no wͻ Germany na siesie yi dze ͻhwɛ no aber nyinara. Nna n’egya nntse German kasa ntsi abofra no hyɛɛ ase kyerɛkyerɛɛ no asɛm biara a wͻka no wͻ MTA kasafir no do no mu. Da kor bi n’egya no bo fuuw na ͻkaa kyerɛɛ ne ba no dɛ mma ͻnnhwɛ MTA no bio, mbom wͻ n’akoma mu no nsɛm biara a Ahmadiyyafo ka no ohu no dɛ ͻyɛ nokwar. Na ekyir no egya no hyiaa Ahmadiyyafo ebien bi a wͻkyerɛkyerɛɛ nsɛm mu kyerɛɛ no na ohuun dɛ dza ne ba no kaa biara yɛ nokwar na ͻbɛyɛ Bai’at.\nOnua bi fi Bosnia kaa dɛ woenya atsenka wͻ Jalsa no ho na ͻserɛ mpaabͻ dɛ sɛ ͻsan kͻ no kurow mu mpo a n’atsenka no bɛtsena hͻ afebͻͻ. Onua bi a ofi Kyrgyzstan a Huzoor hyɛɛ no nsew wͻ Jalsa no ase yɛɛ Bai’at. Mber kakra a abɛsenkͻ nna ͻkͻr Hajj na ͻkaa kyerɛɛ Huzoor dɛ ͻdze Zamzam nsu no bi a ͻpɛ dɛ ͻdze ma Huzoor ber biara a obehyia no. Ɔkyerɛɛ ͻdͻ kɛse na ͻdze nsu no maa Huzoor.\nOnua bi fi Algeria ber bi ͻtsee nkorͻfo ebien bi a na wͻreka nyamesɛm na wͻkasaa faa Mahdi no ho. No bo fuuw kɛse na ͻdween dɛ nkorͻfo no abͻ mbusu, dɛm ntsi ͻnye hͻn yɛɛ nyiyiano a nna obu biara nnyi mu wͻ ahyase no. Na ͻhuun dɛ nsɛm biara wͻ ngyinado a n’ano yɛ dzen. Ɔkͻr do bisaa Arabic TV kasafir bi na obisaa hͻn faa Ahmadiyya kuw no ho. Na wͻbuaa no dɛ ekyir no wͻbɛfrɛ no wͻ tsetsefon do. Ber a wͻfrɛɛ no no, wͻkaa dɛ Ahmadiyyafo yɛ kafirfo. TV kasafir no frɛ no dabiara na wosido dɛ Ahmadiyyafo yɛ kafirfo naaso otsie Ahmadiyyafo no a ohu no dɛ wͻyɛ nokwarfo naaso sɛ otsie Mullahfo no a nna n’adwen mu ayɛ no konsee. Ɔkͻr do ara kenkan nwoma faa nsɛm yi ho ara kɛpem dɛ n’adwen mu tseew no. Ber a ͻbaa Jalsa yi ase no ohun amanaman ahorow do nyimpa pii no, obisaa noho dɛ bɛyɛ dɛn na dɛm nyimpa nyinara bɛyɛ atorfo ma Mullah kortsee ayɛ nokwarfo. Dɛm ntsi onyaa akomatͻyɛmu na ͻyɛɛ Bai’at.\nOnua bi a ofi Niger kaa dɛ na ͻnnyɛ Ahmadiyyanyi na ͻbaa Jalsa yi ase no n’adwen asesa na wͻayɛ Bai’at abɛyɛ Ahmadiyyanyi na ͻdze hoahoa noho dɛ wͻabɛka Kuw yi ho. Onua kor bi so a ofi Bosnia kaa dɛ ber a nna ͻnnyɛ Ahmadiyyanyi no nna ͻyɛ bͻn biara. Woenya nsakyerpa wͻ Jalsa yi ase na ͻpɛ dɛ onya abrabͻpa korangyeen ma obisaa mpaabͻ wͻ iyi ho. Ɔbaabun bi a ofi Turkey yɛɛ n’adwen dɛ ͻnnkɛyɛ Bai’at wͻ ndaasada wͻ Jalsa no ase. Na ber a wͻreyɛ Bai’at no onyaa pɛ dɛ ͻbɛyɛ Bai’at no bi na osuii ara yie na ͻkaa dɛ ohun dɛ Tum bi a enyi nnhu na ͻatwe no kͻ Bai’at no ho. Onua bi a ofi Niger kaa dɛ nna ͻnnyɛɛ n’adwen dɛ ͻbɛyɛ Bai’at na ber a ohun ͻdͻ a Ahmadiyyafo wͻ dze ma Khalifa no n’adwen sesaa dɛ ͻbɛyɛ Bai’at.\nNyimpa dodow eduosia esoun (67) na wͻyɛɛ Bai’at wͻ Germany Jalsa no ase afe yi mu. Wͻ ntotoee afamu no, afe yi MTA hɛn no wͻdze sii abowano wͻ petee mu na dɛmara so na hͻn a wͻkyerɛ kasa ase no so nna wͻwͻ abowano. Ɔnam dɛm ntsi nna mfir no mu yɛ kyekyekyekye kakra. Mowͻ awerɛhyɛmu dɛ wͻbɛyɛ no yie. Dɛmara so na mbasiafo mu hͻ no nna nkyerɛase no no mu nnda hͻ yie ntsi nna ͻwͻ dɛ wͻba mbanyinfo no mu na wobetsie dza mereka no. Mber yi mu yi, yetum tsie kasa kyerɛasee wͻ tsɛtsɛfon do mpo na dɛm UK jama’at no yɛ. Akasafir no nna oye dze naaso nna ndze no si ekyir a sɛ Khalifa kasa a ne ndze no si ekyir bio. Iyinom nye sintͻ nketsenketse, hom mbͻ mbͻdzen dɛ hom beyi efi hͻ.\nNyame N’adom ara mbayin 3100 na mbasiafo 3700 na wͻyɛɛ edwuma wͻ Jalsa no ase. Khuddamfo bɛyɛ 100 na wͻyɛɛ edwuma dͻnhwer duanan dabiara wͻ beebi a wͻyɛɛ Jalsa no dze yɛɛ nsiesie. Hͻn a wͻhwɛɛ ahͻho no bͻͻ mbͻdzen sen nkan no, na nna nsu wͻ edzidzibea biara. Ɔyɛ Nkͻmhyɛnyi (NNN) ne nkyerɛkyerɛ dɛ nsu bɛbɛn edzidzibea. Paanoo (roti) no so nna odzi mu yie. Huzoor noara dzii bi na nna ͻretweͻn dza ahͻho a wͻbaa Jalsa no bɛka afa ho. Ahotsewee so nna oye na mfir a wͻdze satse nyimpa no so dzi mu yie. Mbaabun, mbasiamba na mbofra som Anohoba Mɛsia n’ahͻho yie. Yɛserɛ dɛ Nyankopͻn bɛma hͻn akatuapa na Wͻama woenya kankͻ wͻ hͻn nokwardzi mu.\nAfei Huzoor bͻͻ no dawur dɛ Canada, Belgium na Ireland reyɛ hͻn Jalsa Salana dɛm da noara. Nyankopͻn mboa hͻn ma wonya Jalsa nokwar sunsum no nye nhyiamu noho mfaso. Na dɛm Jalsa ahorow nyinara nkͻ ewie pa. Dɛmara so na nda da yi, UK Khuddamfo so reyɛ hͻn nhyiamu (Ijtimah), Nyankopͻn mboa mbabayin yi ma wͻnhyɛ hͻn botae ma. Okuwba biara nhu dɛ Jalsa no botae nye dɛ yɛbenya Nyankopͻn N’enyigye na yeenya sunsum mu mpontu nna subanpa mu kankͻ. Obiara mma n’adwen nkͻ nsɛm yi do yie.\n3. Mr. Rasheed Possible Essuman Sahib


Gilead Skuul, Patterson, New York\nOfi ber tsentsen nye yi na Theocracy ntsetsee ayɛ Jehovah Adasefo hɔn ahyɛnsewdze. Woesiesie skuul etsitsir bi ama hɔn a wɔdze hɔn ber nyina reyɛ Ahendzi asɛmpakã edwuma no, mbrɛ ɔbɛyɛ a wobotum ‘ewie hɔn som koraa.’—2 Timothy 4:5.\nAkwampaaefo Ɔsom Skuul. Sɛ ɔkwampaaefo bi yɛ ber nyina som edwuma no afe kor a, wɔma ɔkɔ nda esia skuul bi wɔ n’apaamu hɔ Ahendzi Asa bi do. Skuul yi ne tsirmpɔw nye dɛ ɔbɔboa ɔkwampaaefo ma ɔaabɛn Jehovah, na oeetu mpon kɛse wɔ ɔsom edwuma no n’afã biara, na ɔaakɔ do dze nokwardzi asom.\nAhendzi Asɛmpakafo Skuul. Wɔdze abosoom ebien skuul yi tsetse akwampaaefo a hɔnho awea na wɔwɔ ɔpɛ dɛ wobotu efi hɔn kurow mu na wɔaakɔsom wɔ beebiara a wobehia hɔn no. Ɔkwan bi do no, wɔkã dɛ, “Emi nye yi; soma me ɛ” dze sũasũa Jesus Christ, Ɔsɛmpakafo a ɔsen obiara a ɔasom wɔ asaase do pɛn no. (Isaiah 6:8; John 7:29) Ibia fie a wobefi akɛtsena ekyirkyir beebi no bɛma no ho ebehia dɛ wɔma hɔn asetsena ba famu. Obotum mpo asor beebi a wɔrokɔ no amambra, hɔ wimu tsebea nye edziban ahorow no koraa efi dza nna wonyim no ho. Ibia obehia mpo dɛ wosũa kasa fofor bi. Dɛm skuul yi boa esigyafo nye awarfo a woedzi mfe 23 kesi 65 ma wonya suban pa ahorow a ɔbɔboa hɔn wɔ beebi a wɔrokɔsom no, nye nyimdzee a ɔbɛma Jehovah nye n’ahyehyɛdze no dze hɔn edzi dwuma yie.\nƆweɔn-Aban Gilead Bible Skuul. Wɔ Hebrew kasa mu no, “Gilead” kyerɛ “Dase Siw.” Ofitsi 1943 a Gilead bɔbɔɔ adze no, nyimpa bɔbor 8,000 a woewie skuul yi bi na wɔasoma hɔn dɛ asɛmpatserɛwfo dɛ wonkedzi dase ‘nkodu asaase ano noho,’ na iyi asow aba. (Ndwuma 13:47) Aber a hɔn a woewie skuul yi bi dzii kan kɔr Peru no, nna asafo kor mpo nnyi ɔman no mu. Naaso sesei asafo bɔbor 1,000 na ɔwɔ hɔ. Aber a hɛn asɛmpatserɛwfo no hyɛɛ ase dɛ wɔrosom wɔ Japan no, nna Adasefo a wɔwɔ ɔman no mu no nndu du mpo. Ndɛ, hɔn dodow bor 200,000. Wɔ abosoom enum Gilead Skuul yi mu no, wosũa Nyankopɔn Asɛm no kɔ ekyir. Hɔn a wɔsom dɛ akwampaaefo etsitsir, asɛmpatserɛwfo, wɔwɔ edwumayɛbea nkorbata, anaa wɔyɛ amansin edwuma no na wɔma wɔkɔ skuul yi bi kɛgye ntsetsee a ɔkɔ ekyir a ɔbɔboa hɔn ma wɔaahyɛ wiadze nyina asɛmpakã edwuma no mu dzen, na wɔaama woeetsim.\nEbɛn tsirmpɔw ntsi na wɔyɛ Akwampaaefo Ɔsom Skuul no?\nWoananom na wɔyɛɛ Ahendzi Asɛmpakafo Skuul no maa hɔn?\nJehovah Adasefo—Wɔayɛ Nhyehyɛɛ Dze Rekã Asɛmpa No\nWonyim Jehovah Adasefo yie paa dɛ nyimpa a wɔyɛ Bible nkyerɛkyerɛ edwuma wɔ wiadze nyina. Ɔkwan bɛn do na wɔhyehyɛ hɔn dwumadzi, wonya ho akwankyerɛ na wotua ho kaw?